Jeremić: Preduslov za promene jačanje infrastrukture na terenu – Otvoreno\nPočetnaVestiJeremić: Preduslov za promene jačanje infrastrukture na terenu\nnedelja, 26. jula 2020 : 18:57\nJeremić: Preduslov za promene jačanje infrastrukture na terenu\nPredsednik Narodne stranke Vuk Jeremić izjavio je danas da je neophodan preduslov za promenu vlasti kontrola svih biračkih mesta u Srbiji i da će zato najvažniji zadatak Narodne stranke u narednih godinu dana biti jačanje terenske infrastrukture, kako bi mogla da “kredibilno i bez zabušavanja isprati izborni proces”.\n“Za to nam je potrebno oko 17.000 ljudi, što je danas misaona imenica za celu opoziciju, a ne samo za Narodnu stranku. Da bismo mogli da privučemo i obučimo toliko ljudi, moramo mnogo više da radimo na individualnoj prepoznatljivosti Narodne stranke”, rekao je Jeremić u Mokrinu, gde je razgovarao sa gradjanima i članovima stranke iz Vojvodine.\nOn je ocenio i da su diskusije o kandidatima “jalove” dok stranka ne bude imala kontrolore koji bi sprečavali izbornu kradju “u svakom selu, na svakoj kutiji, od Subotice do Vranja”.\n“Razgovori o tome ko bi bio najbolji kandidat za predsednika Srbije su oštrenje ražnja dok se nalazimo na 300 kilometara od šume u kojoj je zec. Ja neću učestvovati u tim raspravama, nego ću jačati stranku”, dodao je Jeremić.\nOn je naveo da će 2022. godine biti istovremeno održani parlamentarni i predsednički izbori na kojima će “vlast biti promenjena”.\n“Na tim izborima nastupićemo zajedno sa drugim opozicionim strankama na jednoj listi i sa jednim kandidatom, ali do tada moramo da radimo na jačanju stranke i njene infrastrukture, što savetujem i ostalim opozicionim kolegama. Ako bismo ostali uvezani na sadašnji način, ne bi se bitno pomerili sa sadašnjeg nivoa podrške, što je daleko od potrebnog za promenu vlast”, ocenio je Jeremić.\nJeremić dodaje da Narodna stranka time ne ruši jedinstvo opozicije, već da će biti “šampion zajedništva, za šta se zalagala od kada je osnovana”.\nTakodje je ocenio da se situacija promenila i da “režim predsednika Srbije Aleksandra Vučića više neće biti tretiran kao do sada, jer je predjena tačka posle koje nema povratka”,\nDodaje i da će “rušenje Vučićevog režima biti pobeda dobra nad zlim, ali da se nikako ne sme dozvoliti ponovna reinkarnacija te vlasti”.\n“SNS je reinkarnacija miloševićevsko-julovsko-radikalskog zla, koje je iz groba ustalo zbog grešaka počinjenih posle 5. oktobra 2000. godine. Ako nakon budućih promena dopustimo da se desi i njegova treća reinkarnacija, upašćemo u generacijski ponor iz kojeg je pitanje da li će i kakvog biti izlaska”, rekao je Jeremić.\nPovodom pregovora o Kosovu i Metohiji, Jeremić je rekao da se ove godine verovatno neće odlučivati o statusu, i dodao da medjunarodna zajednica “ne bi trebalo da traži boljeg Vučića od Vučića”.\n“Sledeća demokratska vlast u Srbiji moći će da doprinese normalizaciji prilika na Kosovu i u regionu. Zapad bi trebalo da prestane da toleriše diktaturu u Srbiji jer mu je diktator obećao da će završiti Kosovo za dve, najviše tri godine, kao što nama obećava bolji život. Mi ćemo, po promeni vlasti, nastojati da Srbiju uredimo tako da više liči na Češku, a ne na Tursku”, zaključio je Jeremić.


Tusk: Isključenje Grčke iz Šengena ne rješava problem izbjeglica\nIsključenje Grčke iz zone Šenegena neće riješiti problem izbjegličke krize s kojim se suočavaju zemlje Evropske unije, izjavio je danas u Atini predsjednik Evropskog savjeta Donald Tusk.\nTusk je poslije sastanka s grčkim premijerom Aleksisom Ciprasom rekao da izbjeglička kriza testira jedinstvo Unije do njegnih granica i da je Grčka jedna od najteže pogođenih zemalja, ali da ona nije uzrok krize, kao što nije ni Evropa.\n"Svima koji govore o isključivanju Grčke iz Šengena, misleći da je to rješenje izbjegličke krize, poručujem da nije. Biću jasan, isključivanje Grčke iz Šengena ne rješava nijedan naš problem. Ne okončava rat u Siriji. Ne okončava privlačnost Evrope za migrante. I nije zajedničko evropsko rješenje", kazao je Tusk, objavljeno je na sajtu Evropskog savjeta.\nTusk je istakao da se mora poboljšati zaštita spoljnih granica EU, što zahtijeva više napora grčke strane i veću podršku EU.\nTusk se osvrnuo i na rat u Siriji, rekavši da je cio svijet spreman za razgovore, ali da "rusko bombardovanje ostavlja malo nade".\n"Režim sirijskog predsjednika Bašara al Asada je ojačan, umjerena sirijska opozicija oslabljena, a Evropa je preplavljena novim talasom izbjeglica", kazao je Tusk.\nVišegradska grupa planira da na samitu EU predstavi rezervni plan postavljanja granične barijere na jugu Makedonije i u Bugarskoj ukoliko zaštita grčkih granica ne bude efikasna.\nGrčke vlasti završile su danas radove na većini centara za registraciju izbjeglica, što su tražile zemlje Evropske unije kako bi se smanjio priliv migranata.\nSada su funkcionalna četiri od pet planiranih centara za prijem i registraciju izbjeglica na egejskim ostrvima Lezbos, Hios, Leros i Samos, prva ostrva do kojih, preko Turske, stižu izbjeglice na putu ka EU.\nPeti centar na ostrvu Kos biće spreman u narednih nekoliko dana.\nGrčki ministar odbrane Panos Kamenos izjavio je da centri možda neće morati da rade u punom kapacitetu, jer će sporazum o učešću brodova NATO-a u patroliranju morskom granicom Grčke i Turske "okončati problem imigracije".\nU Grčku je od početka godine iz Turske došlo oko 77.000 migranata.


U prostorijama Skijališta Srbije na Kopaoniku održan je sastanak Rukovodstva ski centra Kopaonik i Skijaškog saveza Srbije povodom organizacije test trke Evropa kupa u martu mesecu.\nU razgovoru sa rukovodiocem ski centra Darkom Jovanovićem i generalnim sekretarom skijaškog saveza Srbije Milanom Božićem, saznali smo da će se ova trka održati na stazi crna duboka 11 i 12 Marta 2020 godine.\nNaime u pitanju su napori Ski Saveza i Skijališta Srbije da se i Kopaonik nađe u kalendaru takmičenja za Evropa kup, a kasnije, što da ne i za Svetski kup.\nOva prva koja će se voziti 11 i 12 marta ( FIS NC Evro balkan kup), nazvana je test trka, iz razloga što će na njoj prisustvovati inspektor i delegati iz svetske skijaške federacije. Tih dana oni će utvrditi da li smo spremni i da li ispunjavamo uslove da organizujemo ski trke na visokom nivou.\nUkoliko ispunimo sve uslove, sledeće veće takmičenje koje možemo očekivati da nam dodele bilo bi Evropa kup za žene, na kojem bi učestvovala i naša najbolja skijašica Nevena Ignjatović.\nSki savez Srbije i Ski centar Kopaonik već su obišli stazu crna duboka i započeli radove kako bi staza bila u savršenom stanju za trku.


Uskoro besplatno psihološko savetovalište za mlade - Portal Moj Bečej - Bečejske opštine iz ugla građana!\nUskoro besplatno psihološko savetovalište za mlade\nMentalno zdravlje važno za život pojedinca, kao i za zajednicu\nMentalno zdravlje mladih je tema o kojoj se malo govori, a o neprocenljivog je značaja kako za pojedinca, tako i za celu zajednicu.\nIstraživanja su pokazala da svaka peta mlada osoba ima neku mentalnu poteškoću, a da tek svaka peta osoba od njih dobije neku vrstu stručne pomoći. Upravo su ovo razlozi zbog kojeg od sredine septembra počinje sa radom besplatno psihološko savetovalište za mlade u Bečeju.\nZainteresovani mladi mogu da se prijave posredstvom LINKA, a više informacija mogu dobiti na kontakt Katarina Stojisavljević 063/713-76-01.\nSavetovalište će raditi počev od 15. septembra svake srede od 16 sati u prostorijama Centra za decu i mlade u Bečeju.\nProjekat realizuje udruženje „Tako cool“ u okviru projekta „Edukacijom do izvesnije budućnosti mladih“ koji je podržan na konkursu za finansiranje programa udruženja u oblasti omladinske politike iz budžeta opštine Bečej za 2021. godinu.\nRazgovor sa psihologom je još uvek tabu tema u javnosti te je važno edukovati mladi o mentalnom zdravlju, mentalno higijeni, rizicima, veštinama za nošenje sa poteškoćama i izazovima.\nNeophodno je pružiti im priliku da besplatno porazgovaraju i posavetuju se sa stručnjakom, kako bi unapredili postojeće socijalne veštine i usvojili nove, u cilju lakšeg suočavanja sa različitim poteškoćama sa kojima se susreću u svakodnevnim životnim situacijama.\nOznake: Besplatno psihološko savetovalište za mlade


Simultativno i konsekutivno prevodjenje - TSI PREVODI - Novi Sad\nSimultano prevođenje podrazumeva prevođenje, odnosno prenošenje poruke na drugi jezik gotovo istovremeno sa njenim saopštavanjem na izvornom jeziku.\nSimultani prevodilac sluša govornika i u razmaku od svega nekoliko sekundi prenosi njegovu poruku na drugi jezik, čime se postiže nesmetani tok misli i informacija koje stižu do slušalaca praktično bez zaostajanja za izvornim.\nSimultano prevođenje nije prosto ponavljanje onoga što je govornik rekao, na drugom jeziku, to je prenošenje značenja tako da bude očuvana izvorna poruka, ali prilagođena duhu jezika na koji se prevodi. Zato je za simultanog prevodioca izuzetno važno ne samo da zna jezik sa kog prevodi i jezik na koji prevodi, nego i da poznaje tematiku, ali pre svega da ima izuzetnu koncentraciju i godine iskustva iza sebe kako bi uspešno odgovorio na sve izazove koje ova, po mnogima, najzahtevnija vrsta prevođenja, sa sobom nosi.\nKao i simultani , tako i konsekutivni prevodilac mora da ima vrhunsku koncentraciju, ali pored toga i vrhunsko kratkoročno pamćenje. Naime, čim govornik završi svoju misao ili kraći segment svog izlaganja, konsekutivni prevodilac ponavlja prethodno rečeno, ali ovaj put na drugom jeziku, ne gubeći pritom nit, smisao poruke, značenje i ton koji je imala prvobitna misao. Za razliku od simultanog prevođenja, konsekutivno prevođenje ne mora nužno u potpunosti pratiti tok izlaganja govornika, ponekad je moguće sažeti prvobitnu misao u smisaonu celinu, čime se zadržava pažnja slušalaca. Konsekutivno prevođenje je idealna opcija za sve Vaše manje skupove i poslovne sastanke.\nAgencija TSI u ovoj oblasti ima bogato iskustvo od preko 10 godina i mnoštvo zadovoljnih klijenata. Od sajmova, preko seminara i stručnih skupova, do manje formalnih sastanaka, razgovora, poverljivih pregovora i prezentacija, tu smo da za Vas obezbedimo najbolje i najkvalitetnije simultano i konsekutivno prevođenje prilagođeno Vašim potrebama.


RUSIJA SE ČVRSTO NADA DA JOJ SRBIJA NEĆE UVESTI SANKCIJE: Ukoliko do toga dođe, evo šta će biti\nPosted on 13/05/2022 13/05/2022 inSvet, Vesti\nRuski ambasador u Beogradu Aleksandar Bocan-Harčenko izjavio je danas da se Moskva nada da Srbija neće promeniti stav o uvođenju sankcija Rusiji i da takvo opredeljenje Beograda ne bi smatrala prijateljskim korakom.\n– Ta nada (da Srbija neće promeniti stav o sankcijama) je dosta čvrsta, na osnovu izjava na najvišem nivou, ali i analize uzroka i niza razloga zbog kojih se Srbija ne pridružuje sankcijama.\nReč je o razlozima koji su veoma važni za razvoj Srbije, a i većina stanovništva ne misli da treba podržati sankcije protiv Rusije – rekao je Bocan-Harčenko za Radio-televiziju Vojvodine.\nAmbasador nije želeo da odgovori na pitanje kakve bi posledice po odnose dve zemlje imalo uvođenje sankcija Rusiji, rekavši jedino da „sankcije nisu prijateljski korak, posebno ne sankcije ovih dimenzija“ i ukazao je da je izrazio nadu da do toga neće doći.\nBocan-Harčenko je naveo da „ne bi rekao da ima nekih promena u odnosima Srbije i Rusije“ i ukazao da Moskva nije otkazala nijedan projekat od strateškog značaja sa Srbijom.\n– Nema promena unazad ni loših naznaka, sa jedne strane, ali, sa druge strane, naravno da geopolitička situacija može da ima odjeka na odnos Rusije sa svakom zemljom, uključujući Srbiju.\nNajvažnije je da se Srbija istrajno, dostojanstveno, i uz poštovanje nacionalnih interesa, ne pridružuje sankcijama protiv Rusije. Taj stav je čvrst i dosledan, predsednik (Aleksandar) Vučić je to više puta potvrdio – kazao je ruski ambasador.\nNaveo je da su pregovori Beograda i Moskve o novom ugovoru o snabdevanju ruskim gasom „u pripremama“ i dodao da će na njih uticati ukupni odnosi dve zemlje, ali i situacija na tržištu.\n– Nema sumnje da će Rusija uzeti u obzir da je Srbija prijateljska zemlja, da imamo strateški odnos. Deklaraciju o strateškim odnosima niko nije doveo u pitanje u poslednje vreme, ona je važeća i za Moskvu i za Beograd.\nPregovori se nikad ne vode izvan celokupnih političkih odnosa dve zemlje, u obzir mora da se uzme činjenica da se Srbija nije pridružila sankcijama, ali i situacija na energetskom tržištu – kazao je ruski diplomata. On je rekao da Rusija neke nedavne poteze Srbije „objašnjava pritiscima Zapada“ na Beograd.\n– EU vrši neverovatan pritisak na Srbiju, izvan prihvatljivih dimenzija. Teško nam je da prihvatimo da je moguće takvo ponašanje EU, ali i Vašingtona, taj pritisak na Srbiju i pretnje sankcijama, na zemlju koja je kandidat za članstvo u Uniji – kazao je on.\nNaglasio je da stav Rusije po pitanju takozvanog Kosova neće biti promenjen, da Moskva smatra da je Kosovo presedan i da su Krim, Donjeck i Lugansk različita pitanja od Kosova.\nPreviousPrevious post: RUSI SU IH UPOZORILI: Dve evropske države početkom sledeće nedelje donose istorijsku odluku koja može promeniti svet\nNextNext post: UKRAJINCI SE POHVALILI NOVIM ORUŽJEM NA FRONTU: Britanci im poslali „Brimstone“ rakete – same pronalaze ciljeve\nSVAKA ČAST! UČITELJICI IZ NOVOG PAZARA APLAUDIRA CELA SRBIJA: Unajmila sam šleper i bez razmišljanja krenula za Beograd


Приказивање чланака по тагу iran - AGROPRESS - Udruženje novinara za poljoprivredu\nMinistar poljoprivrede, šumarstva i vodoprivrede Branislav Nedimović razgovarao je danas sa delegacijom Irana na temu saradnje u poljoprivredi. Kao glavne tačke moguće saradnje istaknut je izvoz kukuruza i drugih žitarica, goveđeg i junećeg mesa, ali i plasman srpskog semena i semenskog materijala.\nMinistar poljoprivrede Branislav Nedimović izjavio je danas da Predlog zakona o potvrđivanju Sporazuma o saradnji između Vlade Srbije i Vlade Irana u oblasti zaštite bilja i biljnog karantina omogućava poboljšanje trgovinske razmene između dve zemlje.\nNedimović je u Skupštini Srbije rekao da je pre 1990. godine robna razmena u prehrambenom sektoru poljoprivrede bila više od milijardu dolara, a da je danas ona na nivou od deset miliona dolara.\nJedan od razloga, kako je objasnio Nedimović, jeste i nepostojanje bilateralnih sporazuma za različite oblasti, pa između ostalog i za oblast biljnog karantina.\nNedimović je, obrazlažući predlog zakona, rekao da se sada uspostavljaju kontrola tela koja će davati saglasnost da jedna roba može ići u Iran, odnosno Srbiju.\n- Apsolutno sam siguran da na osnovu zahteva koje imamo od privrednih subjekata iz Irana, da će naše semenske kuće imati mnogo posla i da će obezbediti novo tržište - rekao je Nedimović.


Foto: UNDP BiH\nGrad Sarajevo i Razvojni program Ujedinjenih nacija (UNDP) u Bosni i Hercegovini (BiH) potpisali su Memorandum o razumevanju, čime je zvanično započela saradnja u okviru pilot inicijative Sarajevo – Smart City. Projekat će podržati identifikovanje i pilotiranje rešenja zasnovanih na korišćenju novih tehnologija kojima će se poboljšati javne usluge vezane za kvalitet vazduha, upravljanje otpadom i javni prevoz, saopštio je UNDP BiH.\nSarajevo – Smart City, pilot inicijativa koju finansira UNDP, ima za cilj otvaranje dijaloga između građana, predstavnika vlasti, akademske zajednice i privatnog sektora o budućnosti razvoja pametnog grada i testiranje inovativnih rešenja za digitalno urbano planiranje, unapređenje javnih usluga korišćenjem novih tehnologija, kao i tzv. „smart“ urbano poslovanje.\nMemorandum o razumevanju su potpisali Abdulah Skaka, gradonačelnika Sarajeva, i Sukhrob Khoshmukhamedov, zamenik rezidentnog predstavnika UNDP-a.\n„Projekat će podržati identifikovanje i pilotiranje rešenja zasnovanih na korišćenju novih tehnologija kojima će se poboljšati javne usluge (npr. kvalitet vazduha, upravljanje otpadom, javni prevoz i sl.). Takođe će podržati implementiranje inovativnih rešenja kojima će se doprineti povećanju efektivnosti i produktivnosti firmi, a ujedno potvrditi korisnost rešenja zasnovanih na novim tehnologijama kojima se osigurava snažnija povezanost između urbane ekonomije i šireg gradskog ekosistema“, izjavio je Khoshmukhamedov.\nInicijativa se oslanja na učešće i doprinos istaknutih i stručnih građanki i građana Sarajeva okupljenih u „City Mind Lab“-u, od kojeg se očekuje da vodi ceo proces i ponudi inovativne ideje i rešenja.\n„Grad Sarajevo se ubrzano razvija, infrastrukturno i ekonomski, beležimo turistički rast, postajemo regionalni centar, a sve to treba da prati primena modernih i pametnih rešenja u delovanju organa vlasti i gradske uprave. Ova administracija je uvođenje pametnih tehnologija postavila među svoje prioritete, a inicijativa koju danas potpisujemo je važan korak u tom smjeru“, rekao je Skaka.\nJedno područje unutar Grada Sarajeva će biti odabrano za testiranje različitih, međusobno povezanih, aktivnosti koje se potom mogu primeniti u širim razmerama. Projekat će najpre pomoći dizajniranje alata za virtuelnu stvarnost/3D kako bi se osigurala prostorna vizualizacija i kreiranje projekcije „Digitalne mahale 2050“ zasnovane na viziji građana i kako bi se podržale inicijative manjeg obima koje će pomoći pretvaranje te vizije u stvarnost, navodi se u saopštenju.\nTagovi: Sarajevo, UNDP\nPočetna » Vesti » Životna sredina » UNDP finansira incijativu Sarajevo – Smart City za poboljšanje javnih usluga u domenu životne sredine


Svetsko prvenstvo u tekvondou - Blic Sport\nNOVA TEKVONDO POBEDA Jasnić izabran u Izvršni komitet Evropske tekvondo unije\nMilica Mandić je osvojila novo zlato, ali još jedna lepa vest stigla je za naš tekvondo. Predsednik Univerzitetskog saveza Srbije, Siniša Jasnić, bio je delegat Srbije na Kongresu Svetske tekvondo unije u gradu Muju u Južoj Koreji. Deo Kongresa bio je podeljen i na posebne sastanke država po kontinentima, a na sastanku za Evropu, biran je novi Izvršni komitet Evropske tekvondo unije i Siniša Jasnić je izabran za člana tog važnog tela.\nNišta od novih tekvondo medalja, Gladović i Babić bez polufinala\nTrećeg dana prvenstva sveta u tekvondou predstavnici Srbije nisu imali uspeha, pošto su Dragana Gladović i Violeta Babić ostale bez plasmana u polufinale.\nNaslednica Milice Mandić: Svetska bronza za Tijanu Bogdanović\nNaša tekvondistkinja Tijana Bogdanović (do 49 kilograma) osvojila je bronzanu medalju na Svetskom prvenstvu u Rusiji (od 12. do 18. maja).\nGladović bez medalje na Svetskom prvenstvu\nSrpski reprezentativac u tekvondou Miloš Gladović nije uspeo da osvoji medalju na Svetskom prvenstvu za seniore u Čeljabinsku.\nOlimpijska šampionka u tekvondou Milica Mandić najavila je borbu za medalju na prvenstvu sveta u Meksiku u julu.


Turska spremna da uloži 10 miliona evra u aerodrom Lađevci - Dnevni list Danas\nPočetna » Društvo » Turska spremna da uloži 10 miliona evra u aerodrom Lađevci\nTurska spremna da uloži 10 miliona evra u aerodrom Lađevci\nAmbasador Turske u Beogradu Tanžu Bilgić rekao je danas da Turska nije odustala od rekonstrukcije magistralnih puteva Novi Pazar – Sjenica i Novi Pazar – Tutin.\n0Piše: Fonet 20. februara 2017. 23.48\nOn je istakao da je o tome, kao i o upotrebi vojnog aerodroma Lađevci, sa državnim vrhom Srbije već razgovarala delegacija Turske.\nRadimo na realizaciji tih projekata i verujemo da ćemo ih završiti, rekao je Bilgić.Turska je spremna da uloži deset milona evra u radove na vojnom auerodromu Lađevci, kako bi on bio pretvoren u civilni.\nNismo odustali i napustili ove projekte i njihova realizacija će nam biti prioritet u narednom periodu, rekao je nedavno imenovani turski ambasador.\naerodrom ladjevciNovi Pazar, Turska


Vlada Srbije za ukidanje zaštitnih taksi na mleko i mlečne proizvode, predstavnici mlekarskog sektora protiv | Gde Investirati\nVlada Srbije za ukidanje zaštitnih taksi na mleko i mlečne proizvode, predstavnici mlekarskog sektora protiv\nDecember 22, 2016\tComments 0\nDa li će Vlada Srbije od nove godine ukinuti zaštitne mere, prelevmane, na uvoz mleka i mlečnih proizvoda trebalo bi da bude poznato do ponedeljka.\nPredstavnici mlekarskog sektora u Srbiji ističu da bi ipak bilo dobro da se pažljivo razmotre aktuelne cene u EU, kako se ne bi desilo da domaća industrija bude ugrožena.\nKako navode, a imajući u vidu da cene u Evropi imaju tendenciju rasta, ne treba očekivati veće poremećaje na domaćem tržištu mleka u narednom periodu.\nMinistar poljoprivrede Branislav Nedimović juče je izjavio da očekuje da do ponedeljka vlada zauzme jasan stav o ukidanju prelevmana na mleko.\n“Po meni stvorili su se uslovi za njihovo ukidanje, ali je to sad stvar političke odluke”, rekao je Nedimović, uz opasku da ipak treba biti obazriv, jer se može dogoditi da nam prelevmani ponovo budu potrebni.\nDodao je da je sada situacija na tržištu mleka mnogo bolja nego što je bila i da se radi analiza svih elemenata koji bi trebalo da dovedu do odluke o ukidanju ili zadržavanju prelevmana.\n“Kakva god da bude ta odluka, proizvođači mleka ne treba da strahuju, jer neće biti ugroženi”, poručio je on.\nŽaštitne mere na uvoz mleka, mlečnih proizvoda i mesa uvedene su pre godinu i po dana kako bi se zaštitili pre svega mlekarski sektor i sektor mesa i to administrativnim putem, odnosno da nas ne bi preplavilo mleko iz EU koja je tada imala viškove.\nPredsednik UO Udruženja proizvođača mleka Ljubiša Jovanović ukazuje da je uvođenje prelevmana uticalo na stanje u sektoru i primećuje da bi, da to nije učinjeno, Srbija još pre dve godine bila preplavljena jeftinim mlečnim proizvodima i sirovinom iz Evrope.\nOnda bi prerađivači mogli da se okrenu uvoznoj sirovini, a sve to bi imalo loš efekat po domaću prozivodnju, primetio je Jovanović.\n“Na ovaj način su svi učesnici na tržištu bili zaštićeni od takve nepovoljne situacije a u sledeće dve nedelje treba videti kako se kreće cena mleka u EU kako bi se razmotrilo ima li mogućnosti i smisla ukinuti prelevmane”, rekao je Jovanović Tanjugu.\nKaže i da je donja granica isplativosti na koju domaći farmeri računaju 36 do 37 dinara za litar mleka u otkupu, što bi bilo približno ceni od 30 evro centi, te dodaje da bi sve ispod toga za proizvođače mleka bilo neprihvatljivo.\nU protivnom, dodaje, moglo bi se dogoditi da mlekare obore otkupnu cenu, što bi, kaže, bilo veoma loše.\nOn podseća da cena mleka u Evropi u poslednja dva meseca pokazuju znake oporavka i da postoje izgledi za tendenciju rasta.\nPrema njegovoj oceni to je dobro, a Jovanović kaže i da su kao udruženje u kontaktu s prerađivačima, te poručuje da ne veruje da bi sada posle dve godine moglo da se dođe u neku “kriznu situaciju”.\nSekretar Udruženja za stočarstvo i preradu stočarskih proizvoda u PKS Nenad Budimović, naprotiv, ističe, da su i u Evropi i u Srbiji posle godinu i po dana stvoreni uslovi za prestanak primene posebne carinske dažbine.\n“To potkrepljuje činjenica da je cena sirovog mleka u EU dosta porasla, a samim tim i proizvoda, pa se našim trgovcima i uvoznicima mleka i prerađevina ne isplati da plate robu i carinska opterećenja za njihov uvoz”, rekao je Budimović za Tanjug .\nPrimećuje i da prelevmani ne mogu večito da traju, niti su oni definitivno rešenje.\n“U martu bi bilo dve godine od primene prelevmana, što je poslednji termin za mogućost njihove primene po Sporazumu o stabilizaciji i pridruživanju. Bilo bi bolje da ne moramo to da radimo i da ostanemo pod carinskom zaštitom kao neke države koje su ulazile u EU, ali sada smo iskoristili svoje pravo da zaštitimo srpsku proizvodnju i mlečno govedarstvo”, kaže Budimović.\nKaže i da, ako se donese odluka da se prelevmani ukinu, a cena sirovog mleka u Evropi bude rasla, ne treba očekivati veće poremećaje na domaćem tržištu.\nAsocijacija poljoprivrednika zatražila je početkom meseca da prelevmani za proizvođače mleka budu na snazi sve dok se ne donese zakon o mleku, koji je, kako ocenjuje to udruženje, preko potreban da bi poljoprivrednici imali predvidivost u planiranju proizvodnje i da bi bili zaštićeni.\nZakon o mleku bi, kako navode u Asocijaciji, trebalo da ovu oblast uredi na kvalitetan način, kako bi pre svega farmeri bili više zaštićeni od, kako kažu, ucena i štetnih ugovornih obaveza koje diktiraju mlekare.\nŠto se tiče stava prerađivača, generalni direktor Imleka Ilija Šetka rekao je nedavno da je mlekarstvo u Srbiji “preživelo” najveći udar od Drugog svetskog rata zahvaljujući podršci države.\nDa nije bilo te pomoći države, kaže, Srbija bi prošla kao Hrvatska koja je došla do toga da 50 odsto mleka uvozi iz EU dok je svoj stočni fond prepolovila.\nOn tvrdi i da je upravo zahvaljujući prelevmanima cena mleka u Srbiji zadržana na 30 centi, te navodi da je farmerima pomoć došla kroz više cene otkupa od evropskih, ali i kupovinom mašina i kreditima, te da su tako bezbolnije prebrodili ovaj period.\nGlobalne cene mleka u laganom padu\nNa aukciji mleka, održanoj 20. decembra putem platforme Global Dairy Trade (GDT) prosečna cena mleka pala je 0,5%, na 3.656 dolara po toni, što je pad cena od početka oktobra.\nCena mleka u prahu pala je 0,8 odsto, na 3.568 US dolara po toni.\nGlobalne cene mleka su od jula meseca porasle više od 50%, i više su nego udvostručene od svog historijskog minimuma na koji su se spustile polovinom prošle godine.\nPrevious Evro stabilan na nivou 1,04 dolara, švedska kruna dobitnik dana\nNext NSZ u 2016. godini potpomogao 3.600 nezaposlenih da započnu biznis\nTags cena mlekaprelevmani\nCategory AgrobiznisTema dana\nBritanski poslodavci pesimistični u pogledu ekonomske situacije u zemlji\nPoverenje britanskih poslodavaca u ekonomiju oštro je opalo posle glasanja Britanaca za izlazak iz Evropske unije, što nagoveštava pad potrošnje, investicija i izvoza, pokazuje najnoviji izveštaj kompanije za istraživanje tržišta\nIgor Mirović: Ratari iz budžeta Vojvodine dobijaju 8 milijardi dinara\nIz budžeta AP Vojvodine za 2017. godinu za oblast poljoprivrede biće izdvojeno osam milijardi dinara, izjavio je predsednik Pokrajinske Vlade Igor Mirović.\nPanama papers: Zašto nema američkih imena u dokumentima?\nPanamski dokumenti koji su poput cunamija zapljusnuli ceo svet, uključujući i predsednike država, jedva da su se dotakli američkih pojedinaca ili kompanija.\nUncategorized\tProizvodnja meda: Dobra zarada, subvencije države\nNajvažnije vesti\tOvaj proizvođač nema problema sa tražnjom: Uzgaja zelenu salatu, paradajz i jagode\nPrimeri iz prakse\tNapravili biznis od džeparca


Vesti online / Scena / Estrada / Severina: Uspešne žene ne bi trebalo ništa da rade\nSeverina: Uspešne žene ne bi trebalo ništa da rade\nPevačica Severina Kojić ne priča često o svom privatnom životu, ali nakon Dana žena priznala je da je suprug Igor Kojić ne iznenađuje samo praznicima već svakodnevno.\n- Setimo se ovih datuma koje svi obeležavaju i slave, ali svaki dan je Dan žena, Dan zaljubljenih, Nova godina. Mislim da uspešne žene ne bi trebalo ništa da rade. Svaka uspešna žena treba mir, da se neguje. Ništa karijera, mnogo smo sebi zadali zadataka, treba nam samo mir i negovanje - iskrena je bila pevačica u emisiji "Premijera vikend specijal".\nLjubav moja mi uletila u selfi#volimstosevolimo #ljubavseljubavljuvraca #severina\nA post shared by Severina Kojic (@severina) on Feb 25, 2019 at 2:40am PST\nPodsetimo, Severina uživa u srećnom braku sa sinom Dragana Kojića Kebe, pa iako je njoj 46, a njemu 31, godine se kod ovog ljubavnog para kao prepreka nikako ne primećuju.\nESTRADA Lazukić: Severina i Emina su bolje ribe od Nataše\nESTRADA FOTO: Severinina fotografija osvanula u Las Vegasu i nije montaža


Jeftini letovi iz Španije do Makaa - Avio karte Španija Makao - eSky.rs\nAvio karte iz Španije do Makaa\nPretražite letove iz Španije do Makaa\nProverite najbolje prilike za letove iz Španije do Makaa\n✔ Postoje li posebne ponude za letove iz Španije do Makaa na eSky.rs?\n✔ Mogu li se pobrinuti za osiguranje prilikom rezervacije leta iz Španije do Makaa?\n✔ Ako rezervišem let iz Španije do Makaa, mogu li da rezervišem ujedno i smeštaj?\n✔ Koje avio-kompanije nude letove iz Španije do Makaa?\nBudite sigurni, da na eSky.rs ponuda letova iz Španije do Makaa uključuje ne samo niskotarifne avio-kompanije, već i one koje su specijalizovane za visoki standard.


Potpisan ugovor o dugoročnoj saradnji Evropske nezavisne agencije i FACE TV o prijenosu Ceremonije dodjele nagrada - Zenicablog\nPotpisan ugovor o dugoročnoj saradnji Evropske nezavisne agencije i FACE TV o prijenosu Ceremonije dodjele nagrada\nPotpisan ugovor o dugoročnoj saradnji Evropske nezavisne agencije i FACE TV o prijenosu Ceremonije dodjele nagrada- U srijedu, 17. februara, u Sarajevu će se četrdesetdrugi put proglasiti najuspješniji evropski menadžeri i ličnost godine u izboru Evropske nezavisne agencije iz Zenice.\nEvropski Žiri ove agencije te Evropsko udruženje menadžera Zenica i časopis EUROMANAGER dodijeliće 10 jubilarnih nagrada uspješnim ljudima iz biznisa koji u kontinuitetu djeluju na području jugoistočne i srednje Evrope u posljednjih 30 godina.\nPored dobitnika ”Top 10” iz deset evropskih država, biće uručeno i pet specijalnih nagrada pojedincima i kompanijama.\nNa Ceremoniji će, pored najuspješnijih evropskih menadžera iz jugoistočne i srednje Evrope, nagrada biti uručena i evropskoj ličnosti godine. Za nagradu ”Ličnost godine” nominovano je više predsjednika država i vlada iz regiona, a nagrada će biti uručena jednom od njih. Prošlogodišnji dobitnik visoke nagrade Ličnost godine je bio predsjednik Slovenije Borut Pahor, za podsticanje i razvoj regionalne saradnje.\n”Nakon 25 godina uspješne saradnje Evropske nezavisne agencije sa BH Televizijom, od ove godine pa dalje Ceremoniju dodjele nagrada će prenositi FACE TV. Potpisali smo ugovor sa ovom uglednom i gledanom televizijom, tako da će FACE TV već 17. februara prenositi ovaj događaj”, izjavio je Pane Škrbić, predsjednik Organizacionog odbora i predsjednik Uprave Agencije EUROMANAGER iz Zenice.\nOvogodišnja Ceremonija će, prema izjavi Škrbića, biti održana po strogim pravilima zdravstvene zaštite od korona virusa, tako da će u svečanoj dvorani za vrijeme izvođenja programa biti prisutno svega 20 sudionika, a kontakti sa dobitnicima iz država iz okruženja će biti ostvareni video linkom.\nDobitnici Oskara za biznis su ljudi koji prave nove fabrike, oni koji uspješno koriste najmodernije tehnologije, zapošljavaju nove radnika i uz to i prave novac.\n– U 41. dosadašnjih dodjela nagrada i priznanja ove Agencije nagradu je dobilo oko 550 uspješnih menadžera i ličnosti godine, od čega oko 400 menadžera, 17 predsjednika država i vlada, 37 načelnjika i graonačelnika, 32 ministra, itd. Nagrada je izrasla u globalni brend autoritet sa najvećim rejtingom u Evropi, prije svega zato što se nagrada dodjeljuje isključivo za ostvareni uspjeh i vanserijski rezultat – dodaje Škrbić.\nInteresovanje za ovaj događaj u Sarajevu, sa kojeg će kao i uvijek biti poslane pozitivne poruke iz BiH, je ogromno pa su poslovni partneri, Evropska nezavisna agecija i FACE TV, odlučili da, pored televizijskog prijenosa putem FACETV, obezbijede i živo praćenje događaja i putem FACE-ovog YouTube kanala.\nNa slici: Feđa Hadžifejzović (direktor FACE TV) i\nPane Škrbić (Evropska nezavisna agencija)\nPotipsnicin ugovora o saradnji\nTagovibih face tv izbor najmenadze najmenadzer pane skrbic saradnja saradnji Evropske nezavisne agencije zenica


Kamate na kredite i dalje visoke\nMala i srednja preduzeća i preduzetnici predstavljaju motor svake privrede u kojem radi najviše ljudi. I dok su vladajuće strukture vrlo retko zainteresovane da čuju glas ovog sektora, radije formirajući svoje politike u dogovoru s krupnim kapitalom, dotle su banke odnedavno shvatile da u maloj privredi leži značajan potencijalni izvor zarade, pa su u svoju kreditnu ponudu uvrstile i zajmove prilagođene potrebama male privrede. Ipak, to prilagođavanje se najviše ogleda u relativnoj jednostavnosti procedure za dobijanje manjih kredita, često bez potrebe za hipotekom ili zalogom, ali ne i u povoljnijim kamatama, koje ostaju vrlo visoke.\nGotovo sve banke nude kredite i u dinarima, a ne samo u evrima i najčešće ih usklađuju sa jednomesečnim beliborom, kamatnom stopom koja trenutno iznosi 10,48 odsto. Efektivne kamatne stope kreću se od oko 17 pa do preko 30 odsto godišnje, tako da treba biti vrlo pažljiv pri odabiru banke. Za zajmove manje vrednosti, namenjene prevashodno nabavci obrtnih sredstava ili održavanju tekuće likvidnosti, banke nude otplatu na godinu do dve dana, a u nekim od njih moguće je dobiti i grejs period do šest meseci.\nNeke banke, poput Kredi agrikol, ovakve zajmove odobravaju i na tri godine. Pri uzimanju kredita treba uzeti u obzir i druge faktore, poput naknade za obradu zahteva za kredit, koja se kreće od 0,8 odsto u Komercijalnoj banci pa sve do dva procenta, koliko iznosi u većini banaka. Treba znati i da svaka banka ima svoj način klasifikovanja klijenata, pa se tako može dogoditi da ne važe isti uslovi zaduživanja za preduzetnike i male firme, a razlike mogu postojati čak i okviru iste pravne kategorije dužnika.\nSosijete ženeral banka je tako juče objavila da je prilagodila svoju ponudu za preduzetnike i mala preduzeća sa godišnjim prihodom do pola miliona evra, pa im sada nudi dinarske kredite sa rokom otplate do 24 meseca za nabavku obrtnih sredstava.\n„Banka je snizila i kamate na dugoročne investicione kredite, kao i na dozvoljeno prekoračenje po računima pravnih lica i preduzetnika“, kažu u ovoj banci. - Smatramo da u malim preduzećima postoji veliki potencijal za razvoj, a veća dostupnost bankarskih proizvoda svakako doprinosi njihovom poslovanju - ocenio je član Izvršnog odbora Sosijete ženeral Miroslav Rebić.\nČezario na čelu Unikredit banke\nUnikredit banka u Srbiji dobila je novog šefa, pošto će na mesto dosadašnjeg predsednika Izvršnog odbora Klausa Priveršeka doći Klaudio Čezario. Kako je saopšteno, Čezario je pre dolaska u Srbiju bio na funkciji direktora Strategije, planiranja i kontrole banaka u regionu Centralne i istočne Evrope, čime je bio odgovoran za 15 banaka u regionu. Diplomirao je na Londonskoj poslovnoj školi na Programu ubrzanog razvoja.


» Davenport: Korak po korak u pravom smeru\nEU Info point Novi Sad i Panonska platforma obeležili Dan ljudskih prava\nČovek u fokusu! - Pošaljite svoje socijalno angažovane fotografije nastale u Srbiji\nDiskriminacija žena - rodni stereotipi i predrasude na delu!\nDavenport: Korak po korak u pravom smeru\nSrbija je ključni partner za Evropsku uniju i sasvim sigurno će tokom 2016. napredovati u pregovorima o članstvu.\nOvo je bila izvanredna godina. Pre svega, 14. decembra smo otvorili prva dva poglavlja u pregovorima Srbije o pristupanju Evropskoj uniji. To pruža velike mogućnosti koje treba iskoristiti. Anketa koja je na naš zahtev realizovana u oktobru pokazala je da 59% stanovništva podržava članstvo Srbije u EU, dok 53% očekuje da se Srbija pridruži Uniji za 10 godina ili manje.\nDijalog između Beograda i Prištine koji se vodi pod okriljem EU je u avgustu doveo do četiri vrlo važna sporazuma o energetici, telekomunikacijama, osnivanju Zajednice srpskih opština i slobodi kretanja/mostu u Mitrovici. Posredovanje EU je takođe pomoglo da se ponovo uspostavi protok ljudi i robe između Srbije i Hrvatske u septembru. Osim toga, Srbija je preuzela ozbiljne korake ka unapređenju odnosa sa drugim zemljama u regionu. Dobar primer toga su međusobne posete premijera Srbije i Albanije.\nTakođe smo svedoci razvoja tolerancije u drugim oblastima. Setite se da su Parada ponosa u Beogradu i prvi Trans Prajd održani bez ikakvih incidenata i u opuštenoj atmosferi.\nOhrabruje i to što su ekonomske reforme u Srbiji počele da pokazuju prve znake privrednog rasta, uz pojačanu regionalnu saradnju i planove za realizaciju velikih regionalnih infrastrukturnih projekata.\nOvu godinu ću pamtiti i po humanom reagovanju Srbije na migrantsku krizu, koje je veoma slikovito prikazano na fotografiji srpskog policajca u Preševu koji u naručju drži dete jedne izbegle porodice. Evropska unija je izdvojila više od 20 miliona evra kao podršku srpskim vlastima i humanitarnim organizacijama u pružanju pomoći izbeglicama i migrantima koji prolaze kroz zemlju. Izdvojiće se još i više ako i kada bude bilo potrebno.\nU aprilu su Srbija i EU potpisale sporazum kojim je Srbija pristupila Mehanizmu Zajednice za civilnu zaštitu. Srbija je preko ovog mehanizma dobila značajnu pomoć od zemalja članica EU nakon prošlogodišnjih poplava, kao i ove godine tokom migrantske krize. Pomogli smo da se ponovo izgrade brojne škole i više od 1000 kuća, i obezbedili smo pomoć za preko 20.000 poljoprivrednika i više stotina firmi iz poplavljenih područja. Uz podršku EU Srbija sada radi na modernizaciji odbrane od poplava.\nSrbija je ključni partner za Evropsku uniju i sasvim sigurno će tokom 2016. napredovati u pregovorima o članstvu. Mandat Delegacije EU u Srbiji je da podrži Srbiju u pripremama za članstvo.\nGlavni prioriteti će biti sprovođenje obaveza da se izgradi nezavisno, nepristrasno i efikasno pravosuđe i da borba protiv korupcije postane efikasnija, kao i stvaranje uslova za puno ostvarenje slobode izražavanja. Te obaveze su utkane u akcione planove koje su Vlada i Narodna skupština usvojile u okviru poglavlja 23 (pravosuđe i osnovna prava) i 24 (pravda, sloboda i bezbednost). EU je posvećena pružanju velike podrške Srbiji u svim tim oblastima.\nOhrabruje to da bi ulaskom u 2016. godinu Srbija trebalo da doživi ponovni privredni rast, kao nagrada za odgovornu ekonomsku i fiskalnu politiku. Nastavićemo da i dalje snažno podržavamo integrisanje srpske privrede sa evropskom. Prošle godine 80 posto stranih investicija u Srbiji je došlo od kompanija iz zemalja članica EU. Dalje unapređenje poslovne klime, između ostalog i kroz efikasnu borbu protiv korupcije i efikasnije i nezavisne sudove, pomoći će Srbiji da privuče nove investitore.\nJoš jedan važan prioritet će biti nastavak uspešne regionalne saradnje. EU je spremna da pruži dodatnu političku i finansijsku podršku u realizaciji projekata kojim će se transportne i energetske mreže proširiti i modernizovati.\nSrbija bi trebalo da počne da oseća efekte 150 miliona evra povoljnih zajmova za mala i srednja preduzeća, infrastrukturu, kao i investicija lokalnih vlasti od Evropske investicione banke (EIB), Banke EU, koje su kanalisane kroz lokalne finansijske institucije. Očekujemo da će Ministarstvo poljoprivrede početi sa ugovaranjem prvih bespovratnih grantova od izdvojene sume od 175 miliona evra za narednih šest godina u okviru Programa ruralnog razvoja; time će ukupne investicije u ovaj sektor iznositi oko 400 miliona evra. U manjem obimu, pomoć EU će biti namenjena i poljoprivrednicima u istočnoj Srbiji koji su bili pogođeni poplavama.\nNaš pristup korak po korak zahteva vreme, ali je on dobro potkovan i osmišljen. Srbija ima dobre izglede.\nTekst je preuzet iz magazina CorD.\nRadio vesti EU Info Centra – 18.12.2015.\nRadio vesti EU Info Centra – 25.12.2015.


Dan online - Ekonomija: Bez dogovora sa MMF-om - 2020-11-26\nEkonomija DUŠKO MARKOVIĆ ODGOVORIO NEBOJŠI MEDOJEVIĆU\nNebojša Medojević Bez dogovora sa MMF-om\nOdlazeći premijer Duško Marković saopštio je juče da je Vlada odbila da prihvati aranžman sa MMF-om u decembru 2016. godine, što se, kako tvrdi, nije pokazalo hrabrom, već i ispravnom odlukom. Marković je to kazao odgovarajući na pitanje lidera PzP-a Nebojše Medojevića koji je pitao da li je Vlada sklopila aranžman sa MMF-om, kakav je aranžman sklopljen, koji su osnovni elementi i da li je ugovoren program štednje i šta znači taj program štednje za novu vladu.\n– U prethodne tri i po godine stabilizovali smo naše javne finansije i povećali fiskalnu odgovornost. Značajno smo uvećali izvorne prihode i sve do početka zdravstvene i ekonomske krize tekuću potrošnju finansirali iz sopstvenih prihoda – rekao je Marković odgovarajući Medojeviću.\nLider PzP-a je na jučerašnjoj pres konferenciji naveo da će da razmisle da li će podržati državni budžet, koji do kraja godine treba da bude predstavljen u parlamentu.\n– Dali smo riječ, ali to ne znači da nijesmo nezadovoljni. Glasaćemo za vladu, a za budžet ćemo da vidimo. Da vidimo kako mandatar vidi ekonomsku politiku – kazao je Medojević.


Vučić: O raspisivanju izbora posle sastanaka sa svetskim zvaničnicima - Izazov\nVučić: O raspisivanju izbora posle sastanaka sa svetskim zvaničnicima\nNovi magazin 16. aprila 2019. 16:45\nPredsednik Srbije i Sprske napredne stranke (SNS) Aleksandar Vučić izjavio je danas da je zamolio Predsedništvo SNS da odluka o raspisivanju parlamentarnih izbora bude doneta posle njegovih sastanaka sa svetskim zvaničnicima.\nOn je na sednici proširenog sastava Izvršnog i Glavnog odbora SNS kazao da će o eventualnim parlamentarnim izborima raspravljati posle sastanaka sa predsednicima Kine i Rusije Si Đinpingom i Vladimirom Putinom, nemačkom kancelarkom Angelom Merkel i predsednikom Francuske Emanuelom Makronom.\nTi sastanci najavljeni su za kraj aprila.\n„Posle toga pojaviću se pred svima vama sa konačnim stavom i vi naravno znate, ako idemo na izbore, cilj je da ih pobedimo ubedljivije nego ikada“, rekao je danas Vučić.\nUžasno težak period pred Srbijom, pritisci sve veći\nPredsednik Srbije i Srpske napredne stranke (SNS) Aleksandar Vučić izjavio je danas da je pred Srbijom „užasno težak“ period po pitanju Kosova i Metohije i da je jedino što se od Srbije traži da prizna nezavisnost Kosova.Na sednici proširenog sastava Izvršnog i Glavnog odbora SNS Vučić je rekao da će pritisci na Srbiju da prizna nezavisnost Kosova biti sve veći.\n„Pritisci će biti sve veći i žešći, biće puna nezavisnost bez podela i bilo čega za Srbiju i to treba da budemo srećni ako nam ne odrede poseban tribunal za Srbe“, kazao je Vučić.\nOn je dodao da poslednjih nedelja u Beograd kod njega dolaze mnogi zvaničnici, zovu ga na sastanke na kojima insistiraju da Srbija uradi nešto da „odobrovolji Albance da ukinu takse“ na uvoz srpske robe.\n„Kada sam govorio da imamo šansu za kompromis proglašavali su me za izdajnika, a to nam je možda bila i poslednja šansa da napravimo kompromis. Danas nam taj kompromis više niko i ne nudi“, rekao je on.\nVučić je dodao da će mnogi podržavati „različite unutrašnje elemente kako bi se smanjvala snaga srpske države, ne bi li se do tog cilja lakše i brže došlo“.\n„Pritisci su nikada veći, nema šta nisu radili Albanci protiv Srbije i Srba… Gotovo šest meseci čekamo da se smiluje međunarodna zajednica da zamoli svoje čedo, da ukinu takse, ništa se nije dogdilo“, kazao je Vučić.\nOn je najavio da će razgovarati sa svetskim zvaničnicima u narednom periodu, ali da Srbiju „ne čeka ništa dobro“ na sastanku u Berlinu sa nemačkom kancelarkom Angelom Merkel i predsednikom Francuske Emanuelom Makronom.\n„Jedino što očekujem kako traže početak i zahtev za novim formatom i dijalogom gde cilj treba da bude priznavanje Kosova gde Srbi ne treba da dobiju ništa. Tražiće od nas da uđemo u razgovore a da Albanci takse i ne ukinu“, kazao je Vučić.\nVučić je poručio da on neće da razgovara bez ukidanja tih taksi.\n„Po cenu, ne onu koju treba da plati Srbija, već lično, neću prihvatiti da nastavimo bilo kakav razgovor bez ukidanja taksi šta god se dešavalo i kakvi god bili pritisci“, poručio je Vučić.\nOn je dodao da će SNS uoči Đurđevdana (6. maja) , ako takse ne budu ukinute izaći sa „merama protiv Prištine“, o kojima će biti odlučeno na posebnoj sednici Glavnog odbora SNS-a.\nSudar autobusa i automobila na auto-putu, petoro povređenih\nNajveće nevreme od 2014. – oštećeni automobili, zapušeni slivnici\nCarGo besplatan za decu koja se leče od raka i borave u NURDOR-u\nDveri traže ostavke čelnika Beograda zbog problema u gradu izazvanih padavinama\nRoditelji učenika najavili tužbu protiv urednice TV Pink zbog pominjanja njihovog…\nNa deklaraciji pamuk, a „pod rukom“…\nUhapšeni u akciji Kosovske policije 28. maja ostaju u pritvoru, odbijene žalbe…\nSapuni kao hobi\nNajbolji mladi basnopisci u Srbiji\nVanredna inspekcija na Koridoru 10, naložena hitna dopuna signalizacije\nDS podržava kandidaturu Nevene Ružić za poverenika\nGradonačelnici sa severa Kosova i Metohije stupili na dužnost\nDveri traže ostavke čelnika Beograda zbog problema u gradu izazvanih…\nRoditelji učenika najavili tužbu protiv urednice TV Pink zbog…\nUhapšeni u akciji Kosovske policije 28. maja ostaju u pritvoru,…


Korak bliže istrazi o posledicama NATO bombardovanja - Jutarnji GLASnik\nKorak bliže istrazi o posledicama NATO bombardovanja\nPosted on 19/09/2017 22/04/2018 Author Redakcija Jutarnji GLASnik\tComment(0)\nPredlog Inicijative za istinu o posledicama NATO bombardvanja Srbije dobio je podršku predsednika Srbije, pišu „Novosti“.\nFoto: Printscreen/ Buka\nKako navodi taj list, prema planu te Inicijative trebalo bi da se oformi nacionalna laboratorija koja bi ispitivala posledice koje je NATO bombardovanje Srbije 1999. imalo po ljude i životnu sredinu.\nPredlozi i preporuke Inicijativnog odbora upućeni predsedniku Aleksandru Vučiću prosleđeni su ministarstvima zdravlja i životne sredine, a u preporukama se ističe neophodnost formiranja koordinacionog tela i nacionalne laboratorije, navode „Novosti“. Iza te incjative stoji više od 100 stručnjaka različitih profila – hemičara, biologa, fizikohemičara, fizikobiologa, radiologa, lekara, kao i pripadnika Vojske koji su bili aktivni posle bombardovanja u prikupljanju materijala i čišćenju terena od osiromašenog uranijuma.\nStručnjaci od države traže da im obezbedi novac za rad, što je preduslov da sami, bez uloge drugih zemalja, ispitamo kako su posledice upotrebe municije sa osiromašenim uranijumom uticale na zdravlje ljudi ali i na kompletno zagađivanje zemlje, vazduha, vode, pogotovo jer su bombardovana velika hemijska, energetska i naftna postrojenja.\nIako sručnjaci za sada nemaju čvrstih dokaza za tvrdnje da su bombardovanja postrojenja uzrokovala porast broja kancerogenih oboljenja, steriliteta, povećan broj autoimunih bolesti, smatraju da sve to ipak ima veze sa bombardovanjem 1999.\nTagged nato bombardovanje, posledice


Detalji sednice SB UN posvećeni kosovskom pitanju – tvbest.rs\nU Njujorku je 14. maja 2018. godine održana sednica Saveta bezbednosti Ujedinjenih nacija posvećena tromesečnom izveštaju o Kosovu i Metohiji.\nIvica Dačić, ministar spoljnih poslova Srbije, istakao je da je situacija na Kosovu vrlo nestabilna, te da je neophodno međunarodno prisustvo. Naglasio je da ne bi bilo dobro da se smanji broj predstavnika UNMIK i predviđeni budžet. Kao i to da je potrebno da se dogovori Beograda i Prištine ispune, ali bez uslova, te da je jedini način za normalne odnose dijalog.\nDačić nije bio zadovoljan stavom članica Saveta bezbednosti UN, zbog zahteva da se promeni format sednica, smatrajući da Savet bezbednosti ima obavezu da pomogne u pronalasku rešenja za normalizaciju stanja na KiM, s obzirom je to pitanje od važnosti za stabilnost celog regiona.\nMinistar je istakao da se nije pronašlo rešenje za brojna pitanja i problem kao što su povratak raseljenih lica, poštovanje ljudskih i manjinskih prava i kažnjavanje zločina. Misija UNMIK je na KiM prisutna punih 19 godina, i nije trenutak da se uloženi trud za stabilizaciju ugrozi ishitrenim potezima. Apel Republike Srbije je da se dođe do trajnog i održivog rešenja.\nDačić je izjavio da se Zajednica srpskih opština mora formirati u skladu sa Briselskim sporazumom i da postoji sumnja u iskrenost Prištine koja sa petogodišnjim zakašnjenjem ulazi u ovaj proces, dok je Srbija sa druge strane sprovela skoro sve, pa čak i integracije pravosuđa i policije.\nNa dnevnom redu je bio i događaj od 26. marta 2018. godine, tj. hapšenje šefa vladine kancelarije za KiM Marka Đurića. Dačić je napomenuo takav događaj, da je glavni pregovarač maltretiran i pretučen, do sad nezabeležen u istoriji diplomatije, te da je takvo delo čin provokacije. Takođe je navedeno da je bila dužnost KFORa da reaguje na takvo delovanje specijalnih snaga kosovske policije. I da je prekršena rezolucija Saveta bezbednosti UN 1244 i Vojno-tehnički sporazum iz Kumanova. On je ukazao i da počinioci ubistva Olivera Ivanovića nisu pronađeni ni procesuirani. Pomenuo je i činjenice da je proterano više od 200.000 Srba i nealbanaca, da je porušen veliki broj manastira, crkvi, i kulturno-istorijskih spomenika, da nije podignuta niti jedna optužnica pred Specijalnim sudom protiv pripadnika OVK.\nNa kraju uputio je zahvalnicu zemljama koje nisu priznale Kosovo i naglasio je da je srpska politika politika mira i ekonomskog prosperiteta.\nGeneralnog sekretar UN Antonio Gutereš je u tromesečnom izveštaju istakao da je zabrinut zbog pogoršanja odnosa Beograda i Prištine. Zahir Tanin, Šef UNMIK-a izjavio je da postoje prepreke za dijalog i da je potrebna volja obe strane i regionalno angažovanje da bi se proces nastavio. Predstavnici Rusije i Kine su se usprotivili inicijativi o promeni format misije UN i sednica SB o Kosovu. Dok su predstavnici SAD i Velike Britanije pozvali na normalizaciju odnosa i na proređivanje sednica SB UN.


Potpredsednik Vlade Republike Srbije i ministar unutrašnjih poslova dr Nebojša Stefanović obišao je na Badnji dan pripadnike Vatrogasno-spasilačke brigade Beograd i zahvalio im se za sav trud koji su uložili da bi građani naše zemlje bili bezbedni.\n- Vatrogasci-spasioci su u stalnom dežurstvu, gotovo uvek su prvi koji priteknu u pomoć svuda gde je ona potrebna i dele sa građanima i one lepe i manje lepe trenutke. Ulažu ogroman napor i trud da gase požare, pomognu u slučaju saobraćajnih nezgoda i spasavaju ugrožene. Poželeo sam im da u ovoj godini nemaju previše izazova, da što pre stižu do građana, štite ih od opasnosti i uvek im budu na usluzi i da se ujedno vrate svojim porodicama živi i zdravi - rekao je Stefanović.\nMinistar je takođe apelovao na građane da obrate pažnju na instalacije i grejna tela, koja su uzrok najvećeg broja požara u ovom periodu, kao i na upotrebu pirotehnike koja može dovesti do povreda, ali i požara sa većim posledicama i po ljude i po imovinu.\n- Mi ćemo nastaviti sa opremanjem vatrogasaca i posebno mi je drago da ovde danas u istom stroju vidim i one koji su 30 godina u službi i one kojima je ovo tek četvrta smena. Drago mi je da vidim da ta simbioza iskustva i mladosti i snage funkcioniše, da svi ovi ljudi rade kao jedna velika porodica i tako daju ogroman doprinos da Srbija bude stabilna i bezbedna - rekao je Stefanović.\nNebojša Stefanović otvorio novu vatrogasno-spasilačku stanicu u Zaječaru (FOTO, VIDEO)


Dodge VIper sa 3.200 ks obara rekord na 400 metara sa 6,95 sekundi\nBugatti Chiron se zvanično smatra jednim od najneverovatnijih hiperautomobila ikada kreiranih, delimično zahvaljujući činjenici da poseduje osmolitarsku kvad turbo W16 mašinu, koja pumpa 1.478 ks...\nOvo su više nego ozbiljne cifre, ali kako se ispostavilo, to je samo polovina konjskih snaga koju poseduje ovaj Gen II Dodge Viper model. Još od 2012. godine, ovaj Viper je bio svetski najbrži model na pravcu, sa najboljim rezultatom od 6,96 sekundi, koliko mu je potrebno da prevali četristo metara. Sada, nakon dužeg niza godina, osamnaestogodišnji sin vlasnika ovog automobila postavio je novi rekord.\nOpsežne modifikacije su kreirane na ogromnom V10 motoru, istovremeno zadržavajući njegov standardni osmolitarski blok. Ovoj mašini dodat je par 88 mm velikih turbopunjača kompanije Gerrett, koji sarađuju zajedno sa brojnim drugim tjuning programima kako bi kao konačan rezultat isporučili ukupno 3,200 ks. Cifra od 3.200 ks nalazi se u modelu koji je zapravo ulično legalan, što predstavlja stavku koju je veoma važno naglasiti.\nVlasnik ove paklene kočije, Sal Patel, nedavno je dopustio svom osmogodišnjem sinu Milanu da vozi automobil. Međutim, pre poslednjeg događaja i trka ubrzanja, ovaj mladić je vozio samo troduple razdaljine. Bez ikakvih problema, Milan je uspeo da se navikne na trku od četristo metara i završio je pozicirajući se sa najboljim vremenom od 6,956 sekundi pri brzini od 326 km/h, nasleđujući rekord od svog oca.\nIako je prava šteta što se ovaj američki maslkar više ne proizvodi, veoma je lepo videti da i dalje postoje entuzijastični vlasnici koji održavaju tradiciju vrhunskih Dodge Viper modela živom. Kao i brojne druge retke zverke, u svetu elektrifikacije, Viper mašine postaju jednorozi i prava poslastica za oči i uši.


08:39 Central European Time: Beograd, Berlin, Pariz\n02:39 Eastern Time: Njujork, Boston, Majami\n23:39 Pacific Time: San Francisko, Los Anđeles, Sijetl\n15:39 China Standard Time: Peking, Šangaj, Singapur\nŠta se krije iza ideje o kategorijama i treba li neki da strahuju?\nKoliko će frilenseri platiti za poreze i doprinose? Taj odgovor bi trebalo da dobijemo u petak, nakon pregovora Vlade s Udruženjem radnika na internetu, mada postoji šansa da on bude odložen za narednu nedelju. Kako predsednik URI-a Miran Pogačar kaže za Startit Dnevnik, uslovi će biti jednaki za sve, nezavisno od toga šta su kao frilenseri radili.\nKada se nakon prvog razgovora Udruženja s premijerkom, ministrom finansija i direktorkom Poreske uprave povelo pitanje o kategorima, brojni frilenseri su se pobunili u strahu da se time razjedinjuju i da neće biti svi jednako tretirani.\n“Ideja s kategrijama nije da se frilenseri razdvajaju, već da se utvrdi ko zapravo jesu radnici na internetu. Na prvom sastanku su od nas zahtevali da razgovaraju s frilenserima pojedinačno i da rešavaju stvari od slučaja do slučaja, na šta smo mi negodovali. Ideja je da utvrdimo čija prava mi kao Udruženje zastupamo, ko su radnici na internetu i to predstavimo na razgovorima, a sve što dogovorimo će se jednako odnositi na sve te ljude”, objašnjava Pogačar.\nTo znači da vaša primanja, kao ni to da li ste radili kao nastavnik engleskog, dizajner ili programer, neće uticati na način na koji će biti odlučeno o tome kolike poreze i doprinose treba da platite za pet godina unazad.\nNa današnjem sastanku s Poreskom upravom, predstavnici Udruženja će nastaviti da iznose argumentaciju protiv rešenja koja su poreznici doneli, kao i da utvrđuju nenaplativnost samih dugovanja.\n“Utisak je da su i u PU shvatili da nema osnova, ni načina da se naplate doprinosi, što je i najveći deo duga. Ono na čemu insistiramo jeste to da se ne može zahtevati plaćanje obaveza, a da frilenseri nemaju nikakva prava.”\nUpravo su doprinosi stvar koja se najčešće zanemaruje, kada se priča o navodnom dugu frilensera. Naime, prilikom plaćanja nameta na prihode iz inostranstva, što je dažbina koju radnici na internetu treba da izmire, od poreske osnovice se odvaja 20 odsto poreza na dohodak, 25,5 procenta za PIO i 10,3 za zdravstveno osiguranje. Kada se na sve to dodaju i kamate, neki frilenseri dobijaju rešenja po kojima treba da plate gotovo 80 odsto svega što su zaradili u prethodnih pet godina.\nPritom, tek od prošle godine frilenseri mogu da se prijave za penziju i zdravstveno osiguranje, ali ni to nije najbolje regulisano, objašnjava Pogačar. Zato veruje da će ako ništa drugo, taj deo biti optisan, jer nije pošteno da frilenseri plate doprinose koje nemaju prava da koriste.\nSvakako, potpuni uspeh bi bilo otpisivanje čitavog duga, odnosno da frilenseri s plaćanjem poreza i doprinosa počnu tek nakon što se uredi njihov status. Šta je donja granica, to u Udruženju nisu mogli da nam kažu, kako ne bi ugrozili pregovore. Ono što je jasno, ukoliko ne budu zadovoljni, ponovo će se naći na ulicama, ali na osnovu dosadašnjeg iskustva nadaju se pozitivnom ishodu.\nsreda, 27. Januar, 2021.


24.2.2014. Blic online, Miščević: Moraćemo da modifikujemo i saradnju sa Rusijom - Centar za evroatlantske studije - CEAS\n24.2.2014. Blic online, Miščević: Moraćemo da modifikujemo i saradnju sa Rusijom\nBlic online, 24.2.2014.\nPrema njenim rečima, restriktivne mere ne potiču samo od EU, već od šireg koncepta obaveza prema članstvu u Ujedinjenim nacijama, poput ispunjavanja medjunarodnih pravnih obaveza, kao što je saradnja sa Tribunalom u Hagu, prihvatanje odluka arbitraže u sporu sa susedima...\nDruga važna stvar, smatra Miščević, jeste pitanje regionalne i medjunarodne saradnje.\nMiščević je istakla je da je Evropska komisija uvek imala pozitivno mišljenje o napretku Srbije u poglavlju 31, ali je podsetila da je do početka pregovora postojao problem uskladjivanja srpske spoljne politike sa stavovima i akcijama Evropske unije što je, kako je rekla, predstavljalo veoma veliki udar na spoljnu politiku Srbije i njen kredibilitet.\nPrema rečima Vučkovićeve, neodredjivanje strategije spoljne politike omogućavalo je političarima na vlasti u Srbiji da menjaju spoljnu politiku zemlje u skladu sa sopstvenim potrebama.\nOna je dodala da je u ovom trenutku, dok su u toku pregovori o pristupanju sa EU, veoma važno jasnije uokviriti spoljnu politiku Srbije i učiniti je jasnijom i razumljivijom "kako spoljnom partneru u EU, tako i našim gradjanima".


VEĆA CIJENA RADA - PRVI KORAK KA RJEŠAVANJU PROBLEMA | RTV Slobomir\nVEĆA CIJENA RADA - PRVI KORAK KA RJEŠAVANJU PROBLEMA\nPredsjednik Sindikata zdravstva i socijalne zaštite Republike Srpske Milenko Granulić očekuje da će sljedeće sedmice biti verifikovan dogovor koji je ovaj sindikat postigao sa Vladom da cijena rada u zdravstvu sa 135 KM bude podignuta na 145 KM, izražavajući zadovoljstvo što su se stvari, nakon 11 godina, pomjerile sa mrtve tačke.\nGranulić je rekao da je ispunjen samo jedan dio zahtjeva koje je Sindikat imao, te da ovaj dogovor važi za naredna tri mjeseca i da će Vlada Srpske za njega izdvojiti oko šest miliona KM.\n"U naredna tri mjeseca pokušaćemo riješiti određene stvari, jer je naš zahtjev da nakon 31. decembra, ili najduže od 1. marta naredne godine, bude povećanje cijene rada za pet odsto, te da se krajem sljedeće godine ide sa povećanjem za još pet odsto", rekao je Granulić na konferenciji za novinare.\nOn smatra da je to jedna od ključnih mjera koje bi smanjile odlazak zdravstvenih radnika sa ovih prostora u inostranstvo.\nGranulić je istakao i značaj najavljenih izmjena zakonskih rješenja u oblasti zdravstva.\n"Bitno je i što ćemo ići sa raspakivanjem Zakona o platama jer se pokazao nepovoljan za zdravstvene radnike. Nastojaćemo i da vratimo kolektivne ugovore jer, prema svim konvencijama i standardima, radnici u zdravstvu i prosvjeti ne mogu imati zakon o platama", rekao je Granulić.\nPrema njegovim riječima, ovim povećanjem plate zdravstvenih radnika biće povećane od 50 do 200 KM.\nPredsjednik Saveza sindikata Republike Srpske Ranka Mišić rekla je da veoma značajno što se traže rješenja problema zdravstvenih radnika da bi ih što više ostajalo na ovim prostorima.\n"Povećanje plata i bolji uslovi radnika su osnovni ciljevi Saveza sindikata. Sindikat zdravstva je prvi koji je otvorio pitanje da u svom rejonu krene sa realizacijom ovih ciljeva. Sada je završena prva faza pregovora, a otvorena druga koja podrazumijeva novo povećanje plata", rekla je Mišićeva.\nMišićeva je istakla da je Savez sindikata uputio dokument sa setom mjera za koje očekuje da se nađu u Programu ekonomskih reformi Republike Srpske za period 2020-2022. godine, koji bi Vlada trebalo da utvrdi.\n"Redovno učestvujemo u izradi ovog programa i najveći broj naših predloženih mjera bude prihvaćen, ali njihova realizacija je prilično troma, a nama trebaju brze i efikasne promjene koje će zaustaviti odlazak radnika", rekla je Mišićeva.\nOna je pojasnila da se mjere Saveza sindikata odnose na zakonodavne i strateške aktivnosti, te socijalni dijalog.\n"U dijelu o zakonodavnim aktivnostima naveli smo set zakona koje treba izmijeniti ili donijeti potpuno nove, među kojima su Zakon o radu, Zakon o posredovanju pri zapošljavanju, te Zakon o inspekcijama", rekla je Mišićeva.\nMišićeva je navela da je u okviru strateških aktivnosti istaknut značaj donošenja strategije bezbjednosti i zaštite zdravlja na radu, jer su teške povrede sve češće, pa je potrebno mijenjati određene stvari, kako bi sigurnost na radnom mjestu bila podignuta na viši nivo.\n"Veliki strateški značaj ima i socijalno zbrinjavanje radnika, jer nešto manje od 11.000 radnika još čeka povezivanje radnog staža da bi mogli da ostvare svoja prava", rekla je Mišićeva.\nKada je riječ o socijalnom dijalogu, Mišićeva je navela da se on odnosi na pozicioniranje Socijalno-ekonomskog savjeta.\n"Kriza socijalnog dijaloga je evidentna, iako je pitanje volje i želje poslodavaca da se pregovara o platama od velikog značaja, a nepostojanje kolektivnih ugovora onemogućava kontrolne organe da valjano izvrše kontrolu isplata zarada", rekla je Mišićeva.


SNP: Izvojevana još jedna pobjeda koja će biti upisana u udžbenike - PV Informer SNP: Izvojevana još jedna pobjeda koja će biti upisana u udžbenike - PV Informer\nSNP: Izvojevana još jedna pobjeda koja će biti upisana u udžbenike\n1 sedmica pre 196 pregleda Izvor: PV Informer\nNakon velike pobjede na izborima 30. avgusta prošle godine, kojoj je naša Partija dala veliki doprinos, juče je izvojevana još jedna istorijska pobjeda koja će biti upisana u udžbenike o savremenoj crnogorskoj političkoj istoriji.\nKako su naveli, juče je Skupština Crne Gore glasovima vladajuće većine usvojila Prijedlog SNP za pokretanje postupka za utvrđivanje da li je predsjednik Crne Gore Milo Đukanović povrijedio Ustav prilikom ustoličenja mitropolita Joanikija na Cetinju 5. septembra.\n“Nakon 24 godine postojanja i bespoštedne borbe protiv DPS režima, došao je dan kada su se se sve muke, patnje i nedaće članova i simpatizera SNP-a isplatile. Konačno je usvojena inicijativa kojom se od Ustavnog suda Crne Gore traži da preispita ulogu Đukanovića u septembarskim događajima i odluči da li je povrijedio Ustav tom prilikom. U slučaju da Ustavni sud donese odluku da je predsjednik Crne Gore povrijedio Ustav, stvaraju se pretpostavke da poslanička većina izglasa njegovo razrješenje”, navedeno je u saopštenju.\nNe treba posebno opisivati šta bi to značilo za sve one ljude, navode iz SNP, koji su se decenijama “borili protiv Đukanovićevog režima i nakaradnog sistema vrijednosti”.\n“Ne treba objašnjavati šta bi to značilo za sve one koji su se borili protiv pljačke, korupcije, organizovanog kriminala, mafije, šverca duvana i raznih telekoma, limenki, snimaka i koverti. To bi bio novi 30. avgust u srcima svih iskrenih boraca protiv bivšeg režima, a posebno u srcima časnih i nepokolebljivih SNP-ovaca”, dodaje se u saopštenju.\nIz partije očekuju da će ovog puta Ustavni sud postupiti u skladu s najvišim pravnim aktom i da će se “pozitivno odrediti prema njihovoj inicijativi”.\n“To će biti odlučujući korak ka stvaranju istinski slobodne, demokratske i razvijene države, koja će biti dostojna članica evropske porodice naroda. Crna Gora bez Mila Đukanovića konačno će dobiti priliku da prodiše punim plućima i da ostvari sve svoje potencijale, na radost i zadovoljstvo svakog građanina”, zaključuje se u saopštenju.


07.06.2020 u 18:23\nDeca pronašla bombu uz ogradu kasarne\nČAČAK – Uz ogradu kasarne „Tanasko Rajić” u predgrađu Čačka danas je nekolicina dečaka pronašla bombu o čemu su odmah obavestili roditelje, a ovi su pozvali policiju. Pripadnici MUP-a izašli su na lice mesta i obavili uviđaj, prenosi Glas zapadne Srbije. „Čuli smo komešanje i žamor, a potom i da su mališani pronašli eksplozivnu napravu u dvorištu. U pitanju je kasarna i to nije neobično, ali opet bomba uz samu ogradu nije prizor koji nam je potreban. Ne smem ni da zamislim šta bi bilo da nisu odmah javili roditeljima i da su nastavili sa tim da se igraju”, kaže jedan od očevidaca, preneo je Tanjug. Kasarna se nalazi na samoj periferiji Čačka preko puta čačanske bolnice. Izgrađena je posle Drugog svetskog rata za obuku vojnika Jugoslovenske narodne armije i prostire se na 30\nČAČAK - U pucnjavi koja se dogodila oko 11 časova u centru Čačka povređena su dva mladića, javljaju lokalni mediji.Čačanin D. J. zadobio je prostrelne rane u nogu i on je prebačen u Opštu bolnicu u Čačku, na odeljenje hirurgije, gde su mu konstatovane lakše povrede. Lakšu telesnu povredu zadobio je i Čačanin V. M. koji je bio u automobilu sa D. J i koga je jedan od ispaljenih metaka okrznuo po nozi. Prema nezvaničnim podacima na D. J. i V. M, koji su bili u automobilu, pucao je iz auta za sada nepoznati napadač, koji je ka dvojici mladića ispalio tri hica iz pištolja i pobegao. Nakon incidenta, u obližnjem čačanskom selu Markovica pronađen je zapaljen automobil za koji se sumnja da je pripadao napadaču. Pucnjava se dogodila u blizini Dečjeg dispanzera u centru Čačka, u trenutku kada je na


Seks vam je mlak i više ne znate šta da radite? Možda je ovo rešenje! – Nadlanu.com\nSeks vam je mlak i više ne znate šta da radite? Možda je ovo rešenje!\nObjavljeno 4. dec 2014. / 09:19:51\nPre nego što senamrštite, mudro odmahnete glavom i pomislite 'kad ima ljubavi i seks divan', odmah da vam razbijemo iluzuje surovom istinom: to nije uvek slučaj. Ako ste spremne na sve da pokušate da sačuvate tu vezu, evo šta kaže psihologija.\n"Rezultati našeg istraživanja pokazali su da kada postoji strah od prevare, na nesvesnom nivou, muškarci počinju više da se trude oko partnerke. U pitanju je prosto tekovina evolucije, koja na nivou podsvesti pojačava želju za 'širenjem DNK materijala", odnosno - seksom. Potrebno nam je nešto da nas s vremena na vreme podseti koliko nam je osoba sa kojom smo u vezi dragocena, a u ljudskoj je prirodi da to što će nas podsetiti bude upravo činjenica da je ta osoba privlačna i drugima", kaže dr Majkl Fam, koji je vodio istraživanje, prenosi "Dejli mejl".\nU studiji je učestvovalo 400 muškaraca, koji su u stalnoj vezi, a od njih se očekivalo da ocene privlačnost svoje partnerke, procene koliko ona ima prijatelja muškog pola, da li ti prijatelji smatraju ženu o kojoj je reč atraktivnom, kao i da ocene kvalitet seksa u vezi.\nIspostavilo se da učestalost i kvalitet seksualnih odnosa raste sa brojem muškaraca sa kojima se njihova partnerka druži.\nljubav i seksljubomoraveze


DOČEK PRAVOSLAVNE NOVE GODINE U BERANAMA | Grad koji volim\nYou are at:Home»Blog»Zabava»DOČEK PRAVOSLAVNE NOVE GODINE U BERANAMA\nDOČEK PRAVOSLAVNE NOVE GODINE U BERANAMA\nPjevač i učesnik muzičkog takmičenja “Pinkove zvezde” Aleksandar Aca Živanović nastupiće na koncertu koji povodom dočeka Pravoslavne nove godine u Beranama organizuje Turistička organizacija.\nPubiku će za nastup ove regionalne zvijezde zagrijati Aki Extreme band, koji je u našem gradu veoma popularan, a šira publika bila je u prilici da prethodne godine, na koncertu povodom Dana opštine Berane, uživa u njihovom nastupu.\n“Koncert za doček Pravoslavne nove godine organizuje se jedino u Beranama, tako da očekujemo da publika i iz susjednih gradova dođe u velikom broju. U 21h nastupiće Aki i Extreme band, a nakon toga u novu godinu publiku će uvesti popularni Aca Živanović” kazao je direktor TO Berane Ivan Radević.\nPokrovitelj koncerta je opština Berane, a partner u organizaciji Jelen pivo.


Dačić: Prema Skoplju ubuduće istom merom - 17.05.2017, Sputnik Srbija\nPrvi potpredsednik Vlade Srbije i ministar spoljnih poslova Ivica Dačić optužio je mandatara za sastav nove makedonske vlade i lidera socijaldemokrata Zorana... 17.05.2017, Sputnik Srbija\n15:48 17.05.2017 (Osveženo: 17:50 17.05.2017)\n„Uvrede koje (Zaev) upućuje srpskom rukovodstvu će svakako uticati na naše bilateralne odnose“, poručio je Dačić u pisanoj izjavi dostavljenoj medijima.\nSrbija se, istakao je Dačić, ne meša u unutrašnja pitanja drugih država, isto tako Srbija želi dobre odnose sa susedima, ali izjave Zaeva su upravo u suprotnom tonu.\n„Srbija sigurno neće dozvoliti bilo kome, pa ni Zaevu, da je ponižava, a odnos prema vlastima u Skoplju će ubuduće biti recipročan njihovom odnosu prema Srbiji“, naveo je Dačić.\nIstog je mišljenja i potpredsednik vlade i ministar unutrašnjih poslova Nebojša Stefanović koji kaže da odnosi između Srbije i Makedonije nisu loši, ali da je loš odnos Zorana Zaeva prema Srbiji i njenim građanima.\nKomentarišući tvrdnje mandatara za sastav makedonske vlade Zorana Zaeva da odnosi između Beograda i Skoplja treba da budu bolji, ali u kojima se nije ogradio od svojih prethodnih kritika na račun srpskog rukovodstva, Stefanović je rekao da Srbija želi dobre odnose sa Makedonijom i nastaviće tako da se ponaša.\n„Međutim, naši politički odnosi nisu dobri pre svega zbog toga što Makedonija svojim ponašanjem i konkretnim odlukama staje na stranu Albanaca protiv interesa Srba“, rekao je Stefanović Tanjugu.\nZaev je, naime, ranije rekao da Srbijom rukovodi nacionalističko rukovodstvo na čelu sa Aleksandrom Vučićem koji sebe deklariše kao lidera u regionu, a u najnovijem intervjuu za beogradsku televiziju N1, mandatar za sastav nove makedonske vlade je rekao da mu je neprijatno da sluša kako Vučić u svakom svom nastupu govori o „makedonskom scenariju“.


Tači: Niko neće moći da spreči formiranje vojske Kosova\nHašim Tači / Foto: FoNet/Newsroom\n“Bezbednosne snage Kosova biće multietnička vojska prema NATO standardima, sveobuhvatna, u službi mira i stabilnosti. Biće vojska sa jasnom perspektivom i vizijom za članstvo u NATO. Biće odbrambena vojska kojoj će cilj takođe biti učešće u mirovnim međunarodnim misijama. One šalju poruku mira i ni pod kojim uslovima neće biti pretnja”, kazao je Tači u intervjuu za Radio Slobodna Evropa. Inače, jedan broj srpskih pripadnika BSK iz gnjilanskog regiona prošle nedelje je podneo zahtev za napuštanje BSK. Pojavile su se tvrdnje da su oni to uradili zbog pretnji i pritisaka iz Srbije, ali su vlasti iz Beograda to negirale. Tači je kazao da BSK vodi unutrašnje razgovore sa srpskim pripadnicima o mogućnosti njihovog povratka i sprečavanju te, kako je rekao, neprihvatljive pojave koja ne pomaže ojačavanju i daljem razvoju BSK i transformacije u Oružane snage Kosova. “Mogu da kažem da niko ni na Kosovu, ni van njega neće moći da spreči pravo Kosova, kao nezavisne i suverene zemlje, da ima svoju vojsku. To je sada završen posao”, rekao je Tači i dodao da ne želi da komentariše izjave koje govore o krvoproliću i ratu jer je vreme “za pružanje ruke, a ne za gledanje kroz cev”. Naglasio je da su o izlasku Srba iz BSK-a informisane korektno i detaljno međunarodne vlasti, dodajući da “nijedno mišljenje ili pretenzija da se vetom spreči formiranje Oružanih snaga Kosova neće uspeti”.\nPodsetimo, predsednik Srbije Aleksandar Vučić izjavio je da je njegov stav da Srbi ne treba da učestvuju u radu kosovskih bezbednosnih snaga. “Ako je pritisak to što kažemo da ne bismo voleli da Srbin puca na Srbina, jer čemu ta vojska drugo služi, ako je to što ja izgovorim pritisak, vi to zovite kako hoćete”, rekao je Vučić.\n“Igoru Miroviću najblaža mera zbog sukoba interesa”"Vlade zemalja Zapadnog Balkana da promene politiku prema medijima"


Sajam ,,Dani Svrljiga u Beogradu 2017“ 10. februara - Svrljiske novine\nSajam ,,Dani Svrljiga u Beogradu 2017“ 10. februara\nSajam poljoprivrede, privrede i turizma svrljiškog kraja pod nazivom ,,Dani Svrljiga u Beogradu 2017“ održaće se 10. februara 2017. godine u hotelu ,,Slavija“ u ulici Svetog Save u Beogradu.\nDanas je održana prva sednica Organizacionog odbora ove manifestaije na kojoj su dogovorene dalje aktivnosti po pitanju organizacije i angažovanja prilikom održavanja Sajma.\nCilj manifestacije je promocija poljoprivrede, privrede i turizma svrljiške opštine, kao i zdrave hrane sa akcentom na svrljiški sir i belmuž.\nNaš zadatak je da u najboljem svetlu predstavimo opštinu Svrlji i njene potencijale. Na taj način mnogi će moći da prošire svoja poslovanja, da stupe u kontakt sa novim poslovnim partnerima i saradnicima u svom biznisu, te da na taj način prošire i pospeše plasman robe/proizvoda. Takođe, u Beogradu ćemo imati svojevrsnu priliku da posetioce upoznamo sa netaknutom prirodom opštine Svrljig, turističkim potencijalima i prirodnim blagodetitma kojim obiluje naša opština, rekao je Milija Miletić – predsednik Organizacionog odbora manifestacije.\nPredsednik organizacionog odbora sajma Milija Miletić očekuje veliku posećenost i interesovanje za ovom manifestacijom i dodaje da će pored privrednika i udruženja priliku da se predstave imati i svrljiški stočari, proizvođači mlečnih proizovoda, majstori u spravljanju svrljiškog belmuža, voćari, pčelari i mnogi drugi.\nMiletić je predložio da svi učesnici sajma/izlagači daju doprinos organizaciji i uplate po minimum 5000,00 dinara kako bi pomogli pri održavanju svečanosti – reprezentacije koji će biti deo Sajma.\nOraganizacioni odbor obrazovan je u sastavu:\nMilija Miletić, narodni poslanik, predsednik,\nJelena Trifunović, predsednik opštine, zamenik predsednika,\nGoran Jeremijić, zamenik predsednika SO Svrljig, član,\nMarina Savić, načelnik Odeljenja za budžet i finansije, član,\nDragica Ristić, pomoćnik predsednika opštine, član,\nLjubiša Stojković, zamenik načelnika OU Svrljig, član,\nMarko Mladenović, direktor Centra za turizam, kulturu i sport, član,\nMarko Miladinović, PR predsednika opštine, član,\nIgor Davidović, direktor JKSP ,,Svrljig“, član,\nVlada Krstić, šef Odseka za privredu, član,\nBorivoje Petković, većnik, član,\nNenad Jović, predstavnik preduzeća ,,Trilord“, član,\nIgor Nikolić, predstavnik preduzeća ,,Jeligor“, član,\nToplica Đorđević, predstavnik Udruženja pčelara, član,\nTomislav Bogdanović, direktor Veterinarske stanice Svrljig, član,\nIvan Arsić, predsednik Udruženja voćara, član,\nEmina Stefanović, NVO ,,Gorska Vila“, član,\nVesna Miloradović, predstavnik restorana ,,Kamiondžije“, član,\nZlatimir Rašić, predsednik Lovačkog udruženja “Dr Milenko Hadžić“, član,\nVladan Blagojević, predstavnik preduzeća ,,Žicaprom“, član,\nObrenko Jović, predstavnik preduzeća ,,Mating“, član.\nPrevPrethodnaBožić Bata stiže do svih sela uprkos snegu i hladnoći\nSledećaU 2016. rođeno najmanje dece do sadaNext\n11/01/2017 at 21:49\nDavne 1991-1995 godine u kući Đure Jakšića u Beogradu u Skadarliji održavani su “Dani Svrljižana u Beogradu”.Od tadašnjeg organizacionog odbora u ovom novom jedino je Vlada Krstić ostao. Nažalost,ostali među kojima i Počasni građanin Svrljiga,ne nalazi se u ovom organizacionom odboru.Pa postavljam pitanje ako ne okupljamo one koji su Svrljižani i nekada dali kakav takav doprinos kako ćemo okupiti Svrljižane u Beogradu i sve ostale.Ali izgleda sa “novim” političarima da je lakše krenuti od nule,valjda su pametniji i sposobniji i da predhodni saveti oko organizacije nisu potrebni. Ja lično sam veoma zahvalan na ovakvom odnosu opštinkog rukovodstva prema možda zaslužnim građanima Svrljiga.


Poljoprivrednik će moći da čitaju i posetioci Štranda - POLJOPRIVREDNIK specijalizovani list za selo\nPoljoprivrednik će moći da čitaju i posetioci Štranda\nDatum kreiranja sreda, 10 jul 2019 09:59\n"Dnevnik-Poljoprivrednik" i Gradska biblioteka u Novom Sadu potpisali su ugovor o donatorstvu kojim je predviđeno da će se ubuduće u okviru ogranka biblioteke na novosadskom kupalištu Štrand naći i novine "Poljoprivrednik", kao i knjiga "Poljoprivredednikov poljoprivredni kalendar". Sporazum su potpisali direktorka "Dnevnik-Poljoprivrednika" dr Gordana Radović i direktor gradske biblioteke Dragan Kojić.\n- Najlepša biblioteka na najlepšoj plaži na Dunavu, kako je popularno nazivam, nastala je iz ideje čiji smo inicijatori bili Jovan Tanurdžić, Đorđe Randelj i ja sa željom da brojnim posetiocima Štranda u letnjim mesecima ponudimo mogućnost da pročitaju kvalitetno štivo dok borave na plaži. Biblioteka koja je prvobitno radila u kiosku veličine 12 kvadrata odmah je osvojila simpatije posetilaca Štranda, a prošle godine su se stvorili uslovi za izgradnju novog objekta po meri Evropske prestonice mladih, rekao je Kojić uz napomenu da ovaj objekat radi pod sloganom "Biblioteka je tamo gde ste vi".\nKojić je napominjući važnost toga da knjige budu tamo gde su čitaoci dodao i da treba da im se ponude različiti sadržaji shodno njihovim interesovanjima. Za poljoprivredu je rekao da smatra da je ona život i da o njenoj vežnosti za Vojvodinu ne treba mnogo govoriti. Zato smatra da je važno da se izdanja "Dnevnik-Poljoprivrednika", koja u kontinuitetu izlaze više od šest decenija i koja osim tradicije krasi i stručnost, nađu na policama biblioteke na Štrandu.\n- List "Poljoprivrednik", koji izlazi svakog drugog petka, kao i knjiga "Poljoprivrednikov poljoprivredni klalendar" biće dostupni svim posetiocima Štranda koji će u ovim izdanjima moći da pročitaju najaktuelnije teme iz oblasti agrara iz pera naših novinara, ali i brojnih eminentnih stučnjaka koji sarađuju s našom kućom, rekla je dr Gordana Radović.\nDogovoreno je i da se izdanja "Dnevnik-Poljoprivrednika" uskoro nađu i u ostalim ograncima novosadske biblioteke kako bi bila što bliže onima kojima su najpotrebnija, a to su poljoprivrednici i svi zaljubljenici u proizvodnju zdrave hrane.


Crnadak: Uskoro smirivanje tenzija u BiH - Biznis Info\nYou are at:Home»Vijesti u fokusu»Crnadak: Uskoro smirivanje tenzija u BiH\nCrnadak: Uskoro smirivanje tenzija u BiH\nBy BiznisInfo on\t 01/10/2016 Vijesti u fokusu\n“Sve ovo vrijeme pokušavam da promovišem novu atmosferu u BiH i nadam se da ćemo u godinama koje dolaze imati mnogo više razumijevanja i tolerancije između naroda i entiteta u BiH. U proteklih godinu i po dana dosta toga je urađeno i sprovedeno je dosta reformi, tako da raduje prihvatanje aplikacije za članstvo BiH u EU”, rekao je Crnadak Srni.\n“Očekujem da sljedeće godine definitivno počne izgradnja mosta na rijeci Savi kod Gradiške, koji će direktno da povezuje i ubrzava putovanje između Republike Srpske i BiH i prema zapadu i prema Srbiji i istoku. Isto tako, očekujem da i gradnja mosta na Drini krene što prije, jer su sve sporne stvari razjašnjene na nivou resornih ministara BiH i Srbije”, naveo je ministar inostranih poslova BiH.\n“U posljednjih godinu dana imali smo dva puta izbore i formiranje vlasti u Hrvatskoj, izbore u Srbiji, te evo i lokalne izbore u BiH, koji su bili opterećeni referendumom i vjerovatno su ti silni izbori na malom prostoru u okruženju, stvorili velike tenzije. Očekujem da poslije lokalnih izbora u BiH cijeli region ulazi u mirniju fazu”, zaključio je Crnadak.


Email this page ( Vlog Altruista: ZAŠTO SAM NAPUSTIO POSAO IMAMA, HODŽE, EFENDIJE? ) - Живе Речи Утехе\nI thought you might be interested in looking at Vlog Altruista: ZAŠTO SAM NAPUSTIO POSAO IMAMA, HODŽE, EFENDIJE?.\nIzvor: Gazeta Express (Tekst je izvorno preveden sa albanskog, osim naslova koji je adaptiran)\nKosovski predsednik Hašim Tači po prvi put je priznao da se sa predsednikom Srbije, Aleksandrom Vučićem sastao nekoliko puta, bez prisustva kamera.\n„Sreli smo se bez prisustva kamera u Briselu, u Vatikanu na raznim ceremonijama, takođe u Parizu, Beču i Njujorku. Otvoreno smo razgovarali o dešavanjima na Zapadnom Balkanu, o nečemu što nisam naglašavao pred kamerama. Poslednja faza dijaloga ima smisla za Kosovo samo ako Kosovo dobije priznanje i članstvo u UN-u,“ rekao je Tači.\nTači je izjavio u intervjuu za Radio televiziju Albanije da je postizanje sporazuma sa Srbijom plemenito kao i što su pobeda i nezavisnost Kosova bile veličanstvene. Kako kaže, Kosovo bez članstva u velikim međunarodnim organizacijama ostaje izolovano.\n„Ne možemo da postanemo Palestina Zapadnog Balkana. Neću dopustiti ni pod kojim okolnostima, ni po koju cenu, sporazum koji ne garantuje obostrano priznanje i članstvo u UN-u. Neću dopustiti Zajednicu sa izvršnim ovlašćenjima koja stvara „Republiku Srpsku“ i disfunkcionalizuje državu Kosovo. Neću im dozvoliti ni da se diskutuje,“ dodao je.


Thea Studios se nalazi na izlazu iz grada Limenas, na udaljenosti od samo 3 minuta od centra grada i pet minuta od plaže. Vila je smeštena na ivici borove šume i pruža neverovatan pogled na okruženje i more.\nVila u ponudi ima potpuno opremljena studija koja mogu da prime od 2-4 osobe. Svaki od studija (20-25m²) ima sopstveno… Opširnije\nVila u ponudi ima potpuno opremljena studija koja mogu da prime od 2-4 osobe. Svaki od studija (20-25m²) ima sopstveno kupatilo, čajnu kuhinju, frižider, klima uređaj i LCD TV.\nU lepo održavanom vrtu vile se nalazi bazen sa ležaljkama, igračke za decu i parking.\n• Zamena peškira i posteljine, čišćenje na svaka 2-3 dana\n45 € 56 € 67 € 55 €\n50 € 61 € 72 € 60 €\n55 € 67 € 78 € 65 €\n67 € 78 € 89 € 77 €


Tanjug 18. maja 2021. 10:19\nDŽAKARTA – Propalestinski demonstranti protestovali su danas ispred američke ambasade u DŽakarti, glavnom gradu Indonezije, zahtevajući okončanje izraelskih vazdušnih napada na palestinski Pojas Gaze.\nMašući indonežanskim i palestinskim zastavama, i sloganima na kojima je pisalo „Slobodna Palestina“, nekoliko stotina demonstranata okupilo se duž glavne ulice u DŽakarti koja prolazi ispred ambasade, prenosi agencija AP.\nViše od 1.000 policajaca bilo je raspoređeno oko ambasade, koja je blokirana betonskim barijerama.\nIndonezija, koja ima najveću muslimansku zajednicu na svetu, nema formalne diplomatske odnose sa Izraelom.\nJedna grupa demonstranata, koju je organizovala Ujedinjena indonežanska muslimanska studentska akciona grupa, skandirala je tokom marša „Bog je veliki“ i „Sloboda za Palestinu“, a na njihovim transparentima i plakatima osuđuju se vazdušni napadi na Gazu i američka podrška Izraelu.\nDruga grupa, koju je organizovala Konfederacija indonežanskih sindikata, održala je sličan skup nekoliko stotina metara od ambasade, a demonstranti su uzvikivali „Spasite Palestince“ dok su marširali centrom DŽakarte do misije Ujedinjenih nacija.\nSlični protesti, koje su organizovali sindikalni radnici, održani su u utorak i u drugim indonežanskim gradovima, uključujući Surabaju, Bandung, Makasar i Riau.\nVlasti su pozvale demonstrante da održavaju fizičku distancu tokom demonstracija kako bi se sprečilo širenje korona virusa.\nIndonezija već dugo podržava Palestince, a predsednik Joko Vidodo osudio je vazdušne napade, prenosi agencija AP.\n„Izraelska agresija mora biti zaustavljena“, napisao je Vidodo u nedelju na Tviteru.\nU zajednickom saopštenju objavljenom kasno u nedelju, Vidodo, malezijski premijer Muhiđin Jasin i brunejski sultan Hasanal Bolkija pozvali su na prekid vatre između Izraela i Hamasa, i deeskalaciju situacije.\nTrojica lidera su, takođe, pozvali Savet bezbednosti Ujedinjenih nacija da hitno deluje kao garancija bezbednosti i zaštite palestinskih civila. Pozvali su i na održavanje hitne sednice Generalne skupštine UN na kojoj bi se donela rezolucija za okončanje „zverstava nad palestinskim narodom“.\nNajmanje 212 Palestinaca ubijeno je tokom nedelju dana vazdušnih udara, uključujući 61 dete i 36 žena, a više od 1.400 ljudi je ranjeno, saopštilo je Ministarstvo zdravlja Gaze.\nDeset ljudi u Izraelu, uključujući petogodišnjeg dečaka i vojnika, ubijeno je u raketnim napadima koji su u toku iz civilnih područja u Gazi na civilna područja u Izraelu.


22. jun – UZ snimanja za Romkinje i Egipćanke | MedicalCG Online\nU domovima zdravlja u Danilovgradu i Beranama je za pripadnice romske i egipćanske populacije organizovano ultrazvučno snimanje abdomena i pluća, kao i kontrola nivoa šećera u krvi.\nAkcije se sprovode u saradnji ministarstava za ljudska i manjinska prava i zdravlja, domova zdravlja u Danilovgradu i Beranama, Crvenog krsta Crne Gore i Romskog nacionalnog savjeta.\nU Domu zdravlja u Danilovgradu obavila su se ultrazvučna snimanja abdomena za pripadnice romske i egipćanske populacije. Istog dana u opštini Berane u Domu zdravlja organizovana je akcija ultrazvučnog snimanja pluća i kontrole nivoa šećera u krvi za pripadnice romske i egipćanske populacije koje žive u toj opštini. Akcijama je obuhvaćeno 40 žena pripadnica najmarginalizovanije društvene grupe.\nOva aktivnost dio je kontinuirane promocije važnosti zdravstvene zaštite i preventivnog djelovanja kada je riječ o najčešćim oboljenjima ženske populacije.


Foto: Arhiva | Vrućina i alkohol odnose živote na putevima u RS\nDajana Vujatović 05.08.2021 10:00\nBANJALUKA - Alkohol, svjesno nepoštovanje saobraćajnih propisa, kao i velike brzine najčešći su uzrok saobraćajnih nesreća u ljetnim mjesecima, koje odnose ljudske živote na putevima širom Srpske.\nNaime, kako kažu stručnjaci, broj smrtnih slučajeva posebno je izražen u ljetnom periodu kada visoke temperature u spoju s velikim gužvama u saobraćaju izazivaju nervozu kod vozača, koji tada pristupe radnjama koje često i nisu toliko promišljene.\nMilija Radović, zamjenik direktora Agencije za bezbjednost saobraćaja RS, kazao je za "Nezavisne novine" da je ove godine u julu uduplan broj lica koja su poginula u saobraćajnim nesrećama u odnosu na isti period prošle godine.\n"Ali, i u prethodnim godinama juli i avgust su mjeseci sa najvećim brojem poginulih, tako da oko 35 do 40 osoba pogine u ta dva mjeseca", kazao je Radović.\nDodaje da je razloga mnogo, a jedan od glavnih je, barem što se tiče mlađe populacije, sigurno alkohol.\n"Najveći broj poginulih bude u dane vikenda, kada mladi ljudi najviše izlaze i sigurno je da popiju koju čašu više", kazao je Radović.\nKako kaže, ljetni mjeseci su rizični jer je tada veliki broj ljudi na godišnjim odmorima, a samim tim, kako ističe Radović, više vozila je uključeno u saobraćaj.\n"Tako velika izloženost stvara i veći rizik od saobraćajnih nesreća", pojašnjava Radović.\nDodaje da je vrijeme ljeta vrijeme opuštanja, ljudi idu na razne zabave i događaje, gdje se konzumira i alkohol.\n"Sigurno je da to dovodi do većeg broja saobraćajki sa poginulima", pojašnjava Radović i ističe da ljudi pod uticajem alkohola manje poštuju propise.\nKako kaže, sigurno je potreban recept kako ljetne mjesece staviti pod kontrolu da ne dolazi do tako velikog broja udesa sa smrtnim ishodom. Iako je avgust tek počeo, RS bilježi alarmantne brojke smrtno stradalih u saobraćaju, tako da su za samo tri dana ovog mjeseca poginule već četiri osobe.\nPosljednji slučaj je zabilježen u utorak... Dragutin Dujanić (85) iz Broda poginuo je kada je vozeći jugo 45 sletio s puta i udario u drvo, nakon čega se vozilo zapalilo i izgorjelo.\nIz MUP-a RS su kazali da uprkos brojnim aktivnostima policijskih službenika, koje su realizovane u proteklom periodu u cilju unapređenja bezbjednosti saobraćaja, u julu je na putevima Republike Srpske u saobraćajnim nesrećama život izgubilo 14 građana - sedam više nego u istom periodu prošle godine.\n"Najčešći uzrok saobraćajnih nezgoda u kojima smo imali smrtnu posljedicu je upravo alkohol, a zatim i neodgovorno ponašanje u saobraćaju", dodaju iz MUP-a RS. Da je vožnja pod uticajem alkohola prisutna u saobraćaju govore i podaci Ministarstva, gdje je samo u julu zbog alkohola iz saobraćaja isključeno oko 3.500 vozača.\nPripadnici MUP-a RS nastaviće da u okviru kampanje "Vozi oprezno - putuj bezbjedno" realizuju niz akcija i kontrola s ciljem smanjenja broja smrtno stradalih u saobraćajnim nezgodama, ali svakako da i od samih građana, učesnika u saobraćaju, očekuju da pokažu dozu odgovornosti i da brzinu kretanja vozila prilagode uslovima i stanju na putevima te da ne upravljaju vozilom pod dejstvom alkohola.


Sve što treba da znate o higijenskom tretmanu lica\nHigijenski tretman lica prvi je tretman u kozmetičkim salonima i dermatološkim ordinacijama sa kojima se mnogi upoznaju još tokom tinejdžerskog doba. Podjednako je koristan i preporučljiv i za kožu žena i za kožu muškaraca, s obzirom da mu je primarna funkcija temeljno čišćenje pora i uklanjanje nepravilnosti sa kože lica.\nKlasičan, ili higijenski tretman lica je osnova nege svih tipova kože Podrazumeva čišćenje, hidriranje i bogatu ishranu tako da je prilagođen potrebama svake kože. Higijenski tretman, osobama sa masnom i problematičnom kožom, preporučuje se jednom mesečno, dok se ostalim tipovima kože preporučuje u zavisnosti od trenutnih potreba i stanja kože.\nVažno je da imate poverenje u kozmetičra ili dermatologa kod kojeg odlazite na “čišćenje lica”, a njihova obaveza je etičko postupanje i visok nivo higijene u objektu, kao i korišćenje preparata namenjenih profesionalnoj upotrebi.\nPoželjno je da na tretman odete bez šminke, ali ukoliko vam dnevne obaveze to ne dozvoljavaju – vaš kozmetičar će je odstraniti preparatima za profesionalnu upotebu. Ovim postupkom odstranjuje se i prljavština sa površine kože i pore se pripremaju da dalje postupke pri ovom tipu tretmana.\nSledi parenje lica vapozonom koje će vas opustiti, pročistiti gornje disajne puteve i pripremiti kožu vašeg lica za dalji tretman. Čišćenje pora (komedoekspresija), odnosno uklanjanje komedogena i nataloženih prljavština i masnoća je zapravo „bolni“ deo tretmana. Intenzitet bola najveći je ukoliko na higijenski tretman lica odete tokom PMS-a, pa se savetuje da u tom periodu ne zakazujete tretman.\nSledeći korak, ali ne i obavezan a u zavisnosti od stanja kože je piling. Pilinzi mogu biti abrazivni, oni koji mehanički skidaju mrtve ćelije kože i hemijski, kada se slojevi kože skidaju određenim procentima voćnih kiselina.\nĆelijama kože potrebno je u proseku 28 dana da prođu put od bazalnog sloja u kome se stvaraju nove mlade ćelije do rožnatog sloja kože koji svakodnevno otpada. Vremenski period od 28 dana preporučljiv je za temeljan piling lica u specijalizovanim salonima.\nKada je lice temeljno očišćeno slede tonik i maska za lice koji imaju za cilj da umire i dezinfikuju kožu. Uz opuštajuću masažu lica skida se maska i nastavlja sa serumima i kremama konstantno masirajući, poboljšavajući periferifernu cirkulaciju čime se bioaktivne supstance ubacuju u dublje slojeve kože.\nPoželjno je da vaš kozmetičar tokom tretmana koristi i ultrazvuk i D’Arsnovalove struje za bolje rezultate i temeljniju dezinfekciju.\nTags: higijenski tretman lica, nega lica, saveti za negu, tretmani lica\nPrevious post Uloga i značaj lipida u nezi kože Next post Uz ova četiri trika vaše trepavice uvek će izgledati fantastično\n7 beauty pravila za kožu bez akni i hiperpigmentacija\nRevolucija u svetu nege: derma roleri


Amati 2109K-A kofer za klarinet - Idealno.rs\nPočetna / Audio & Video / Muzička oprema / Koferi i torbe / Amati 2109K-A kofer za klarinet\nPonuda prodavnice lyrastyle za proizvod Amati 2109K-A kofer za klarinet. Ispravnost cene i podataka proveri na internet stranici prodavnice.\nod 5.828,00 DIN\nGator GC-CLARINET Kofer za klarinet\nod 4.444,28 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Amati 2109K-A kofer za klarinet i izberi najbolju. Koferi i torbe iz kategorije Muzička oprema je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Amati 2109K-A kofer za klarinet i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Amati 2109K-A kofer za klarinet se mogu razlikovati od onih u internet prodavnici u kojoj obavljaš kupovinu. Amati 2109K-A kofer za klarinet je dostupan u prodavnici lyrastyle po ceni, koja je navedena pored svakog prodavca u meniju "Prodavnice".\nGarantne uslove za Amati 2109K-A kofer za klarinet proveri u prodavnici u kojoj nameravaš da obaviš kupovinu. Slika za Amati 2109K-A kofer za klarinet je simbolična, zato se pre kupovine u prodavnici uveri da je proizvod isti.\nAmati 2109K-A je kofer za Bb klarinet sa 20 klapni dizajniran za model ACL 625V.


Predstavljeno 150 uspješnih kompanija | Banjaluka.net\nPredstavljeno 150 uspješnih kompanija\nPredsjednik Spoljnotrgovinske komore BiH Bruno Bojić rekao je danas u Sarajevu da je putem projekta “Moj proizvod” u proteklih godinu dana javnosti u BiH predstavljeno 150 uspješnih kompanija koje zauzimaju istaknuto mjesto u stvaranju stabilnog privrednog okruženja.\nBojić je, nakon svečanosti zatvaranja projekta “Moj proizvod”, rekao novinarima da je u “Dnevnom listu” svakog četvrtka izlazio poseban prilog u kojem su predstavljene kompanije po preporuci Spoljnotrgovinske komore BiH.\nOn je naglasio da je cilj ovog projekta promocija i jačanje kompanija iz BiH, te stvaranje pozitivnog mišljenja građana o domaćoj privredi, jer se svakodnevno suočavamo sa lošim vijestima i negativnim pričama, dok se dobre priče o uspješnim kompanijama i velikim resursima teško nađu.\n– Mi imamo kvalitetne proizvode koji mogu odgovoriti svjetskom i evropskom tržištu- istakao je Bojić i dodao da će Spoljnotrgovinska komora nastaviti sa ovakvim projektima.\nBranko Petrović, vlasnik firme “Neno” iz Teslića, koja se bavi proizvodnjom tekstilne pozamanterije, rekao je da firma ima par stotina proizvoda – od elastike, čipke, bretela za grudnjake, a oko 50 odsto proizvoda plasira na inostrano tržište, uglavnom u EU.\nOn je naveo da imaju 35 radnika i da su orijentisaniu na nove tehnologije i proširenje proizvodnje.\nDirektor firme “Meridijan” Vladimir Franjić rekao je da je ova firma dugo godina bila uvoznik proizvoda poznate italijanske firme “Sanpelegrino”, a onda su odlučili da sami proizvode ženske čarape koje će biti kvalitetne i jaftinije.\nOn je istakao da su sada njihovi proizvodi zastupljeni u većini prodavnica, ali da imaju problem sa nekim lancima tržnih centara koji su došli u BiH i ne dozvoljavaju im da prodaju svoje proizvode u njihovim prodavnicama.\n– Mora se naći način da se naši proizvodi nađu na tržištu BiH jer bismo više proizvodili kada bismo mogli da plasiramo svoje proizvode- rekao je Franjić i pohvalio projekat “Moj proizvod” jer su se i na ovaj način kupci mogli upoznati o uspješnim kompanijama u BiH.


Dodik: Odluka CIK BiH da se odgode izbori nelegitimna | Novosti.RS\nDodik: Odluka CIK BiH da se odgode izbori nelegitimna\nsubota, 23. 05. 2020. u 16:54\nLokalni izbori u BiH biće održani u nedelju, 15. novembra umesto 4. oktobra, odlučila je danas Centralna izborna komisija BiH\nLokalni izbori u BiH biće održani u nedelju, 15. novembra umesto 4. oktobra, odlučila je danas Centralna izborna komisija BiH. Odluka da se izbori odgode za 15. novembar donesena je na današnjoj sednici.\nPredsednik CIK BiH Vanja Bjelica-Prutina rekla je da su izbori odgođeni zbog nedostatka finansijskih sredstava. Iz CIK su ranije naveli da je za sprovođenje ovogodišnjih lokalnih izbora potrebno oko devet miliona KM, od čega je u budžetu institucija BiH potrebno obezbediti oko 4,2 miliona.\nPreostala sredstva potrebna za sprovođenje izbora obezbeđuju gradovi u budžetima, od čega najveći dio, oko četiri miliona KM, ide za naknade članovima biračkih odbora.\nSrpski član Predsedništva BiH i lider SNSD Milorad Dodik rekao je da je odluka CIK da odgodi izbore u BiH nelegitimna.\n- CIK je nelegitiman, jer nije provedena validna procedura prilikom izbora njegovih članova. SNSD nije problem održavanje izbora i nama ne odgovara prolongiranje, rekao je Dodik.\nNaveo je da bi oni željeli da se izbori održe u zakonom predviđenom roku.\n-Vjerujem da sa našim koalicionim partnerima možemo da obezbedio odličan uspjeh, istakao je Dodik.\nRekao je da je neko drugi želio odađanje izbora, te da je upravo zato i nameštena komisija, koja nema legitimitet.\n-Ovakva odluka je doprinos samo većoj konfuziji oko izbora, kaže Dodik.\nIZBORI U BELORUSIJI: Građani požurili da glasaju za predsednika\nnedelja, 09. 08. 2020. u 13:34\nnedelja, 09. 08. 2020. u 12:45\n13:56 KORONA SE ŠIRI MEĐU ZATVORENICIMA: Strah zavladao u KPZ Foča, trojica u izolaciji\n13:51 MRKELA POZIVA NA OPREZ: Setite se kako je Seltik prošao pre nekoliko godina protiv šampiona Gibraltara\nSPORTSKI direktor Crvene zvezde Mitar Mrkela rekao je danas fudbaleri tog kluba moraju da budu oprezni protiv ekipe Evropa.\n13:51 EKSPLODIRAO AUTOMOBIL SVEDOKA PROTIV ŠARIĆA: Džip odleteo u vazduh ispred porodične kuće, od siline detonacije oštećeno nekoliko vozila\nAUTOMOBIL Valjevca Gorana Nikolaševića, svedoka u procesu koji se vodi protiv osumnjičenog narko bosa Darka Šarića, eksplodirao je noćas ispred njegove porodične kuće u širem centru Valjeva.\n13:48 NIJE TAČNO DA SAM UPUCAN: Oglasio se Čumetov bratanac - Nemanja Buha otkrio šta se stvarno desilo\n13:46 STABILIZUJE SE EPIDEMIOLOŠKA SITUACIJA: Valjevo bez novih slučajeva korone\nEKSPLODIRAO AUTOMOBIL SVEDOKA PROTIV ŠARIĆA: Džip odleteo u vazduh ispred porodične kuće, od siline detonacije oštećeno nekoliko vozila


iAnatomija: SAD tužile Apple\nAmeričko ministarstvo pravde i nekoliko saveznih država SAD podneli su tužbu protiv kompanije Apple i još pet velikih kompanija, zbog navodnog tajnog dogovoranja radi podizanja cena elektronskih knjiga, čime su, kako je rekao državni tužilac Erik Holder, naneli korisnicima štetu od više desetina miliona dolara.\nVlada je postigla sporazum sa tri izdavačke kuće -Hachette Book Group, Harper Collins i Simon&Schuster, dok će postupak pred federalnim sudom u Njujorku biti nastavljen protiv Applea i ostala dva izdavača - Macmillan i Penguin Group.\nOni su optuženi da su, tajnim dogovaranjem cena, nastojali da eliminišu konkurenciju među prodavcima elektronskih knjiga, čime su povećane cene za potrošače.\nHolder je ukazao da ministarstvo pravde "veruje da su kupci za pojedine knjige platili milione dolara više", kao rezultat tog dogovornog utvrđivanja cena, prenela je agencija AP.\nDržavni tužilac Konektikata Džordž Džepsen je procenio da su ukupni dodatni troškovi za potrošače iznosili više od 100 miliona dolara.\nU tužbi se navodi da je dogovor Applea i izdavača pokušaj odgovora na uspeh Amazona koji je prodavao elektronske knjige za manje od 10 dolara. Dogovor je navodno postignut dok se Apple pripremao za izbacivanje na tržište iPada i ta kompanija je imala zajamčenih 30 odsto od svake prodate elektronske knjige.\n"Kako bi se plan sproveo u delo, optuženi izdavači su se udružili s optuženim Appleom, s ciljem da se ograniče cene konkurencije u prodaji elektronskih knjiga", navodi se u tužbi.\nOtkada je Amazon 2007. na tržište izbacio čitač elektronskih knjiga Kindle, bestselere prodaje za 9,99 dolara dok im je uobičajena cena najmanje 20 dolara. Rasprostranjeno je mišljenje da je Amazon tu na gubitrku s ciljem da privuče kupce i natera konkurenciju da snizi cene.\nAmazon takodje traži od izdavača da znatno smanje cene knjiga, a prestao je da prodaje knjige distributer Independent Publishers Group kada je taj distributer iz Čikaga odbio da prihvati tražene uslove.


07.09.2018. 23:25 > 23:29\nPod pritiskom Sjedinjenih Američkih Država, prištinska vlada odlučila je da ipak omogući predsedniku Srbije Aleksandru Vučiću i obilazak brane Gazivode.\nKako je preneo portal Koha.net, do ove promene stava prištinske vlade je došlo na, kako se navodi, predlog SAD prištinskim institucijama da "ne bi došlo do tenzija između Beograda i Prištine".\nPRELOMIO Vučić: Sutra idem na Kosovo\nNavodi se da je plan putovanja predsednika Srbije odobren u skladu sa zahtevom i u skladu sa, kako se navodi, "Pravilima za posete viših zvaničnika predviđenih sporazumom iz Brisela", stoji u novom odgovoru Prištine.\nPozivajući se na izvore iz vlasti, Koha piše da su predstavnici kosovskih institucija tokom celog dana bli u kontaktu sa zapadnim partnerima u vezi sa ovom odlukom.\nIstovremeno prištinska "Gazeta ekspres" prenela je večeras, nakon objave predsednika Srbije da će posetu Kosovu započeti na jezeru Gazivode, tekst pod nazivom "Alekšandar ponizio Tačija dva puta u jednom danu".\n"Srpski predsednik Aleksandar Vučić izgleda da je dobro shvatio šta će Hašim Tači da učini. Znajući da je Tači životno zainteresovan za pregovore, on je prvo otkazao sastanak sa njim u Briselu danas popodne i to nije izazvalo bilo kakvu reakciju Tačija. Vučić je onda kazao da će doći na Kosovo da poseti jezero Gazivode, gde je Vučiću prvobitno zabranjeno da ide. Pacoli je izjavio da je dozvola Vučiću data pod pritiskom EU", piše "Gazeta ekspres".\nRusi traže od Brisela da izvrši pritisak na Prištinu